pe unitatea de suprafaţă (la noi în tară, datorită 
condițiilor de lumină favorabile, două cicluri de 
producție pe an), prin preţ de cost al legumelor- 
marfă cu 20—40% mai scăzut decit la serele 
de tip vechi (ceea ce face ca legumele de seră 
să fie accesibile tuturora) și prin investiții mai 


diametrul de 51 mm care înconjură sera în mod 
neîntrerupt. Deasupra este întinsă o sîrmă de 
oțel, acționată de un motor, avind prevăzute 
din 10 în 10 m nişte dispozitive pentru prins. 
Coșul este prins de un cîrlig fixat pe o rotiță 
care se deplasează de-a lungul țevii și care se 


reduse (circa 2/3 din investiții pe metru pătrat 
necesare pentru alte tipuri de sere). 

În anii trecuți au apărut diterite metode de 
transport modern în scopul de a ușura cît mai 
mult munca de încărcare a producției legumi- 
cole; astfel sînt monoșinele de diferite forme, 
cărucioarele pentru culesul tomatelor și «lă- 
dițele» mari pentru recoltat. Recent a fost intro- 
dus de către G.J. Rutten din Olanda un nou 
sistem denumit «rail-o-matic». Rutten a pornit 
de la faptul că în sera sa (cu o suprafață de 
15 000 m?, cultura de bază fiind tomatele forțate) 
se pierdea mult timp pentru aducerea lăditelor, 
ridicarea celor pline și așezarea celor goale. 
Prin introducerea sistemului «rail-o-matic», a- 
ceastă întreprindere lucrează fără cărucioare și 
fără lădițe. Pe o parte a aleilor principale, la 
înălțimea capului, este montată o țeavă cu 


În ultimii ani se vorbește și se scrie foarte 
mult de sistemul «Harvestore». 

Silozul de furaje «Harvestore» este construit 
din plăci de oţel, acoperite cu sticlă, care sînt 
montate pe un soclu de beton. Plăcile, re- 
zistente la acizi, la diferite soluții și la uzură 
prin frecare, devin complet etanșe la gaze prin 
ungerea fiecăreia cu o pastă din material plastic. 
Egalizarea presiunii interioare se asigură cu 


ajutorul a doi saci din material plastic amplasați 
sub cupola turnului. La căldură, volumul de 


poate agăța în oricare parte a ei. Sistemul de 
transport are lungimea totală de 300 m, un coș 
parcurgind sera în circa 15 minute. 

În sfîrşit, cu ocazia tradiționalei zile a motoviti- 
culturii din Montpellier, s-a putut vedea pentru 
prima dată o mașină de recoltat strugurii de 
concepție franceză, pusă la punct de M. Her- 
belot. 

Tractată de un tractor, această maşină are 
3 cupe, 3 elevatoare, două transportoare orizon- 
tale, un teasc şi o cadă de cca. 1200 de litri. 
Strugurii sînt așezați într-o cupă situată la 50 cm 
deasupra pămîntului. Cupa este luată de eleva- 
tor şi așezată pe un transportor orizontal, situat 
în partea superioară a mașinii. Transportorul 
răstoarnă strugurii din cupă într-un teasc central, 
aşezat deasupra căzii. Avantajul operației constă 
în reducerea manoperei de la cules pînă la cramă. 


MECANIZAREA FURAJĂRII 


aer dilatat din turn presează și elimină aerul din 
saci, şi invers, la reducerea temperaturii, aerul 
din exterior pătrunde în saci. În felul acesta, 
aerul exterior, bogat în oxigen, nu intră în contact 
direct cu furajul depozitat în siloz. Sistemul 
«Harvestore» cuprinde un transportor pneuma- 
tic, care introduce furajul prin partea superioară 
a silozului, o freză, care extrage furajul prin 
partea de ios, și un melc transportor, care con- 
duce nutrețul la jgheaburile de hrănire. Există 
construcții cu capacități de la 250 la 405 m?, 

adică pentru întreținerea a 40 de vaci pe timp 
de 200 de zile. Sistemul prezintă avantajul că 
în silozul complet etanș pentru gaze nu se 
produce oxidarea furajelor și astfel se reduc 
pierderile cu circa 30%; în consecinţă, cu aceeași 
cantitate de furaj se produc zilnic 3—5 litri de 
lapte în plus. 

O serie de considerente economice au dus 
în ultimii ani la mecanizarea pregătirii furajelor. 
Diferitele utilaje necesare se pot asambla într-o 
linie de producţie care comportă următoarele 
operaţii: cîntărire, măcinare (transformare în 
șrot), amestecarea diferitelor furaje, introducerea 
în silozul de furaje, debitarea, printr-o instalație 
de dozare, în jgheaburile de hrănire a animale- 
lor. Pentru efectuarea diferitelor operaţii se 
cunosc o serie de utilaje: cîntar continuu, mori 
cu ciocane, amestecătoare cu melc. Există, de 
asemenea, instalații complete de pregătire a 
furajelor, unele chiar mobile. În ultimul an au 
apărut instalații mecanizate de furajare a porci- 
lor. Dintre sistemele de furajare, cel la care 
furajele sînt distribuite mecanizat în jgheaburi 
de hrănire este cel mai răspîndit. Se cunosc 


instalații atît pentru furaje uscate, cît și pentru 
furaje umede, la care se face un amestec de 
furaj concentrat și apă în proporție de circa 1:2. 

Aceste utilaje aparţin tehnicii celei mai noi, 
deși avantajele lor vor fi puse în evidență mai 
complet în anii următori. 

n unele țări intensiv industrializate se lucrează 
în ultimul timp la un procedeu care să înlocuiască 
silozul de nutreţ verde cu brichete de fin. Lucră- 
rile în acest domeniu avansează vertiginos, 
şi oficiile de brevete primesc spre anunţare 
zeci de invenţii noi pentru diferite procedee de 
brichetare a fînului. Prin brichetarea finului se 
urmărește obținerea rapidă și fără pierderi a 
unui nutreţ bogat în substanțe nutritive. 

Multe firme producătoare de mașini agricole 
din lume se ocupă în prezent cu perfecționarea 
tehnică şi cu pregătirea pentru procesul de 
fabricație a mașinilor de brichetat fin. Cele mai 
multe fabrici produc mașini pe baza principiu- 
lui extruziunii, care, în funcţie de mărime, de 
randamentul orar şi de numărul canalelor de 
comprimare, necesită un motor de acţionare 
de 150 — 200 CP. 


@ PE CÎND AGRICULTURA TELEGHIDATĂ? 


În afară de automatizarea grupelor de mașini 
stabile s-au obţinut în ultimii ani rezultate re- 
marcabile în perfecționarea automatizării grupe- 
lor agricole mobile. Funcționarea grupelor agri- 
cole mobile poate fi automatizată prin teleco- 
mandă, prin programare sau telecomandă pro- 
gramată. Amintim că automatizarea prin tele- 
comandă se bazează pe transmiterea la distanță 
a comenzilor prin intermediul unor semnale 
radio etc., comenzi ce sînt recepționate şi apoi 
reproduse prin dispozitive automate. Teleco- 
manda poate fi efectuată de pe pămînt, din aer 
sau chiar dintr-un punct mobil. 

Printre primele maşini ghidate prin teleco- 
mandă se numără tractorul de tipul internațional 
«Harvester», cu raza de acţiune pînă la 7 km, 
fabricat şi încercat încă înainte de cel de-ai 
doilea război mondial, tractorul raaiocomandat 
«Fordson Majon și tractorul autoghidat pe ca- 
blu (Universitatea Reading), ambele din Anglia, 

precum şi cîteva mărci din Suedia şi Italia. 

Cu cităva vreme în urmă au fost prezentate 
la Universitatea din Nebraska noi tipuri de trac- 
toare autoghidate şi teleghidate. 


O adevărată revoluție pentru sistemul de co- 
mandă mixtă (tele și programare) a constituit-o 
tractorul italian BOPS/60 proiectat de Institutul 
de mașini agricole din Bologna. Alcătuit din- 
tr-un grup direcțional, un grup palpator, tablou 
de control și un grup programativ, tractorul a 
efectuat arături la 30—35 cm fără nici o interven- 
ție directă a omului. 


Revista franceză «Agriculture» a făcut o in- 
teresantă anticipație cu privire la tractoarele 
din viitor. Schiţind principalele însușiri ale aces- 
tora, se presupune atingerea următoarelor li- 
mite pentru sfîrşitul veacului nostru: o reducere 
a greutății mașinii pînă la 30 kg pe cal putere 
(puterea unitară va fi de ordinul 100—200 CP), 


Știaţi că... | 


„„„a început construirea unei noi căi ferate in Siberia nord-vestică? Ea va merge pină la Surgut, | 
urmind cursul fluviului Obi şi apoi al riului Tiumeni. Această cale ferată va avea o lungime de circa | 
700 km şi va crea o legătură lesnicioasă cu calea ferată transsiberiană, un vast teritoriu unde nu de 
mult au fost identificate mari zăcăminte de petrol. 


- 


„„recent a fost dată in exploatare in Turcia, la Eregli pe țărmul Mării Negre, cea de-a doua oțelărie 
a țării? În final, ea va avea 2 600 de salariaţi. Capacitatea de producţie a oțelăriei, limitată in prezent la 
500 000 t anual, va fi la sfirșitul construcției de 1 500 000 tone oțel pe an. 


in mai 1966 a fost inaugurat în Algeria barajul Cheffia, construit pe uedul Bon-Namanssa in 
apropiere de localitatea Annaba? Lacul format va permite irigarea a 21 500 ha de pămint şi anmentarea 
cu apă a complexului siderurgic, care urmează să se construiască la Annaba. Barajul nu va fi folosit 
și pentru o centrală hidroelectrică, intrucit prețul energiei electrice furnizate prin folosirea gazului 
metan saharian va fi mult mai mic. 


„„În Maroc a fost inaugurat în iunie a.c. la Safi un centru al industriei chimice? Prezența în sub- 
solul țării la Yussufia a unor însemnate zăcăminte de fosfati şi a piritei (sulfură naturală de fier care 
servește drept materie primă pentru producerea acidului sulfuric) care se extrage la Kettara va permite 
fabricarea a 200 000 t de superfosfaţi şi a 150 000 t de fosfati de amoniu anual. 


„În februarie 1966 a inceput, in sfirşit, construcţia canalului Florida, proiectat încă din 1821? El 
va lega orașele Jacksonville cu Yankeetown şi va avea o lungime de 295 km, legind direct țărmul răsă- 
ritean al peninsulei cu cei apusean în zona golfului Mexic, la sud de micul golf Waccasussa. Partea 
răsăriteană a acestei noi căi navigabile va urma cursul riului Saint-John pe o distanţă de 125 km. Partea 
apuseană a canalului va avea o lățime de 46 m și o adincime de 3,66 m; ea va avea 5 ecluze. Lucrările 
de construcţie vor dura 5—8 ani şi după terminare această nouă construcție va asigura un drum sigur 
și mai scurt pentru vasele de pescuit și pentru cabotajul dintre Noua Anglie şi Texas. 


a 


folosirea de motoare electrice determinind pro- 
babil şi schimbarea exprimărilor obişnuite în 
kW. Tractorul de miine va putea realiza viteze 
mari, pînă la 60 km/oră. Frinele vor fi cu aer 
comprimat, iar gradul de automatizare va fi 
atit de perfecționat încît tractoristul va putea 
să-şi părăsească scaunul (instalat, de altfel, 
într-un adevărat «cabinet» elegant și contortabil, 
după cum se vede din ilustrație) pentru a preda 
sarcina «tractoristului automat». 

În momentul de față sînt deja elaborate pro- 
iectele unor sisteme de iriaare complet auto- 


Interiorul cabinei tractorului Ford Typhoon, un 
tractor al viitorului. 


matizate, cu supape acționate prin semnale 
radio, atit pentru cîmpurile irigate cu conducte, 
cît și pentru cele cu canale deschise. 

Ambele sisteme pot fi dirijate de la fermă. 
O instalaţie tip are un aparat de radiotransmisie 
cu 12 canale. Semnalul radio este transmis 
automat, la timpul stabilit, la aparatul de recepție 
de la racordurile supapei de irigare. Aparatul 
de recepţie pune în mișcare supapa pneumatică, 
fie pornind, fie oprind curgerea apei în cana- 
lele de irigare. 


* 


Cele cîteva probleme ale industrializării pro- 
ducției agricole, dezbătute pe spațiul acestui 
articol, ne arată efectele interesante privind 
introducerea în agricultură a mecanizării comple- 
xe, chimizării şi irigării, perspectivele ce se 
deschid în munca celor ce lucrează pe ogoare. 
Firesc, pentru dezvoltarea unei agriculturi mo- 
derne, în pas cu cuceririle științei si tehnicii 
înaintate, este necesară intervenția a multor 
altor factori, printre care şi cea a amelioratorilor. 
Adaptarea soiurilor existente sau crearea de 
noi soiuri, corespunzătoare tehnicii avansate 
de care dispune în momentul de față agricultura, 
constituie numai una dintre problemele impor- 
tante, un vast cîmp de investigație pentru cerce- 
tători. Aceasta cu atît mai mult cu cit în condi- 
țiile agriculturii socialiste din patria noastră se 
pot valorifica nelimitat tot ce a creat mai nou, 
mai bun și mai interesant ştiinţa și tehnica 
contemporana. 

ÎN ARHITECTURA 


În anul 1957 a fost inițiat un concurs pentru 
proiectarea clădirii Operei din Sidney, marele port 
australian în plină dezvoltare, a cărui populație se 
ridica în anul 1965 la 2 300 000 de locuitori. Pentru 
construcția Operei s-a rezervat un amplasament 
deosebit în vîrful peninsulei Bennelong Point, 
care pătrunde adînc în golful Sidney, inima oraşu- 
lui Sidney. Peninsula Bennelong Point poate fi 
considerată ca poarta ideală de intrare în Sidney, 
fiind în centrul geometric al orașului, dar totuşi 
suficient de îndepărtată de centrul comercial și de 
zona industrială a orasului. Prin construcția Operei 
s-a urmărit să se amplaseze la intrare în oraș, 
dinspre mare, o clădire monumentală, care să 
impresioneze pe cei ce sosesc în portul Sidney. 

Prin temă s-a prevăzut ca Opera să cuprindă 
două săli mari, una pentru concerte simfonice, 
reprezentații de operă, balet, cu o capacitate de 
3 000—3 500 de locuri (ulterior redusă la 2800 de 
locuri) şi un teatru mic care să poată servi și ca 
sală de concerte, cu o capacitate de 1200 de 
locuri. Ambele săli trebuiau să folosească în 
comun încăperile anexe ale scenei. 

La concurs au fost prezentate 223 de proiecte, 
fiind ales pentru execuție cel al tinărului arhitect 
danez Joern Utzon. 

Proiectul lui Joern Utzon este deosebit de 
original, complet diferit de tot ce s-a realizat 
pînă în prezent în materie de construcții de clădiri 
de operă. 

În esență, clădirea constă dintr-o bază masivă 
de beton, de pe care se ridică o serie de bolți 
în formă de scoică, formînd acoperișul. La alege- 
rea acestei forme neobișnuite a clădirii, Utzon a 
pornit de la ideea că noua clădire va fi amplasată 
în mijlocul apei și că va putea fi privită din toate 
părțile, de la înălțimea vapoarelor sau a marelui 
port de peste intrarea în golf. În consecintă, el 
s-a străduit să realizeze o formă deosebită care 

să se incadreze cel mai bine în peisajul marin 
înconjurător. lată cum își defineşte Joern Utzon 
concepţia sa asupra clădirii Operei din Sidney: 

«În loc de a crea o formă cubică, am creat o 
sculptură, o sculptură care să acopere funcțiunile 
necesare... Dimensiunile spaţiilor sînt exprimate 
de acoperișurile lor. Dacă vă gindiţi la o catedrală 
gotică, sînteți aproape de ceea ce am avut în 
vedere». 

Utzon a amplasat cele două săli principale ală- 
turat, cu intrarea dinspre virful peninsulei, reali- 
zînd o platformă de acces de unde se oferă publi- 
cului o vedere frumoasă asupra golfului. Prin am- 
plasarea celor două săli alăturat, ridicindu-se pe 
o vastă platformă masivă de beton, Utzon a rezol- 
vat ceea ce considera el.ca o problemă funda- 
mentală, reuşind să creeze o siluetă interesantă 
a clădirii din orice direcţie. Baza solidă de beton 
a clădirii, care se ridică din ape ca o stincă, adă- 
posteşte atelierele, sălile de recepție, garderobele 
şi, ca un adaos ulterior, un teatru experimental 
pentru 400 de spectatori. Bolţile acoperişului, în 
număr de 12, care se ridică direct deasupra bazei, 
ajungind pină la o înălțime de 70 m, acoperă holul 
de intrare, turnurile scenelor, scenele, sălile şi 
barul pentru public. Din bar se deschide o vedere 
foarte frumoasă asupra portului. Varianta adoptată 
elimina cea ma! mare parte a scărilor de acces și 
de evacuare necesare la o clădire cu multe etaje 
și oferă o soluție caracterizată printr-o mare 
simplitate și frumusețe. 

Faptul că nici unul dintre ceilalți participanți la 
concurs nu a avut curajul să adopte o soluţie 
asemănătoare se explică atit prin caracterul ieșit 
din comun al rezolvării propuse, cît și prin faptul 
că Utzon a călcat una din condiţiile puse partici- 
panţilor. În scopul de a obţine spaţiu suficient 
pentru a amplasa alăturat cele două săli princi- 
pale, Utzon a depășit limitele terenului, extinzind 


într-o parte baza în golful înconjurător. Şi chiar 
și așa, îngustimea peninsulei a necesitat restrin- 
gerea dimensiunilor sălilor mari şi în special a 
împiedicat prevederea de buzunare laterale ale 
scenei. Utzon a rezolvat această din urmă dilemă 
prin prevederea a 9 platforme ridicătoare, montate 
pe ascensoare uriașe, care permit ca decoruri 
complete să fie aduse pe scenă din spaţiile largi 
create sub scenă. Platformele ridicătoare permit 
de asemenea variații în aranjarea sălii în funcţie 
de destinația ei. Astfel, în cazul utilizării sălii 
pentru concerte, orchestra ocupă primele 2—3 
platforme, iar celelalte sînt coborite la nivelul 
sălii şi primesc scaune pentru spectatori. Prin 
aceasta orchestra este înconjurată din toate cele 
patru părți de către spectatori. În cazul repre- 
zentaţiilor de operă, platformele pot fi ridicate 
sau coborite, în funcție de cerințele spectacolului. 

Sala mică are o scenă turnantă și patru plat- 
forme mobile, dintre care două comunică cu 
spaţiile de lucru de sub scenă. Autocamioanele 
de serviciu și cele destinate aprovizionării pot 
pătrunde direct în spaţiul de sub scenă. Garde- 
robele artiștilor sint amplasate toate la același 
nivel, imediat sub scenă, ceea ce creează condiţii 
mai bune de lucru pentru artiști în raport cu alte 
clădiri de operă unde nu se ajunge uneori la dis- 
tribuirea garderobelor artiștilor chiar pe 6 etaje. 

Clădirea Operei din Sidney proiectată de Joern 
Utzon este în realitate un mare centru cultural 
capabil să primească simultan peste 5000 de 
persoane; clădirea are 2 săli mari, 2 săli mai mici 
și 15 săli de repetiţie, fiecare din acestea din urmă 
permițind punerea în scenă a unui spectacol 
complet. 

Proiectul lui Joern Utzon a avut o istorie agitată 
încă de la începuturile sale. La concursul din 
anul 1957, Utzon a prezentat numai o serie de 
schițe, fotografiate la mărimea cerută. După re- 
Hatările sale, Utzon s-a gîndit mult asupra con- 
cursului, a examinat amplasamentul şi a ajuns 
la soluţia de principiu, însă abia în ultimul moment 


În apropierea Kremlinului, pe malul riutui Mos- 
cova, se ridică noul hotel «Rossia» — cel mai mare 
construit pină în prezent în Europa. Hotelul poate 
adăposti 5 890 de persoane, avind 3 182 de camere. 
Volumul total al clădirii este de 970 Me 


înaintea concursului a desenat cîteva schiţe. Ju- 
riul concursului, a!cătuit dintr-o serie de persona- 
lităţi, între care celebrul arhitect Eero Saarinen, a 
apreciat astfel proiectul lui Utzon: «Desenele pre- 
zentate pentru acest proiect sint:simple pînă la 
a fi diagramatice. Totuși, revenind de fiecare 
dată la studiul acestor desene, sîntem convinși 
că ele prezintă o concepţie a clădirii Operei care 
este capabilă să devină una din marile clădiri ale 
lumii. Noi considerăm acest proiect ca cel mai 
original şi creator dintre cele prezentate. Tocmai 
datorită originalității sale, este în mod clar un 
proiect controversat. Cu toate acestea, noi sintem 
ferm convinși de meritele sale». Această hotărire 
a juriului de a susţine un proiect care nu prezenta 
aproape nici un fel de detalii sau indicaţii asupra 
posibilității de realizare în practică a necesitat o 
mare doză de curaj din partea acestuia. Şi juriul 
îşi încheia hotărîrea cu următoarele rînduri: «Pro- 
iectul pe care îl recomandăm pentru premiul 
întîi este, de fapt, cel mai economic pe baza eva- 
luărilor noastre». 

Imediat după anunţarea hotăririi juriului a în- 
ceput o furtună de discuţii, care nu au încetat 
nici pină acum. După cum spunea inginerul Ove 
Arup, autorul proiectului de rezistență, clădirea 
Operei din Sidney nu este atit o construcție cît 
o bătălie, o bătălie care este încă în desfășurare 
și al cărei deznodămint este într-o oarecare mă- 
sură incert. 

Dacă la început criticii își concentrau focul 
asupra concepției ieşite din comun a clădirii, 
acum ei atacă depășirea însemnată a prețului 
iniţial considerat al clădirii, care, după ultimele 
aprecieri, se ridică la 20 milioane de lire austra- 
liene, față de cele 3,5 milioane de lire australiene 
estimate de juriul concursului. 

Executarea lucrărilor a fost împărțită în 3 etape. 
Prima etapă, cuprinzind baza, a fost terminată 
în martie 1963, a doua cuprinzind bolțile se găsește 
în plină desfăşurare în cursul anului 1966, iar a 
treia va cuprinde lucrările de interior. 


HOTEL 
„ROSSIA“ 


Construcţia are forma unui dreptunghi, alcătuit 
dintr-o serie de clădiri cu 12 etaje, pe una dintre 
laturi ridicindu-se şi un turn cu 20 de etaje. În 
curtea interioară, formată de clădiri, se găsește o 
mare sală de cinematog "concerte cu o 

Hotel «Rossia» din Moscova: 
unul din holurile acestui impresionant hotel. 


capacitate de 3 000 de locuri. În timpul verii, curtea 
interioară poate fi utilizată ca foaier suplimentar 
de către spectatori. Sala de 3000 de locuri se 
poate transforma în cîteva minute din sală de 
cinematograf în sală de bal, de expoziţii etc., 
iar scena poate servi pentru reprezentații de tea- 
tru, balet. 

Pentru pasageri s-au prevăzut camere indivi- 
duale, cu suprafeţe de 11 — 12 mè, şi camere de 
două locuri, cu suprafețe de 16—17 mè. Fiecare 
cameră are un nod sanitar cu cadă de baie, antreu, 
dulapuri înzidite pentru haine și lenjerie, spații 
pentru păstrarea geamantanelor etc. În restau- 
rante pot lua masa simultan 4200 de persoane. 

Subsolul şi parterul clădirii grupează încăperile 
cu destinaţie comună, în timp ce camerele de 
locuit sînt amplasate începind de la primul etaj. 
Prin aceasta s-a putut realiza un grad ridicat de 
standardizare a constructiei. zona de locuit fiind 
alcătuită dintr-un număr redus de tipuri de elemen 
te prefabricate de mari dimensiuni. 

Scheletul de rezistență al clădirii este alcătuit 
din cadre cu 3 deschideri, de beton armat, formate 
prin asamblarea unor elemente prefabricate îr 
formă de H şi a unor rigle așezate pe consolele 
elementelor. Elementele în formă de H cuprind 
doi stilpi cu înălțimea a două niveluri, care se 
îmbină la mijlocul înălțimii etajului, și o riglă de 
înălțimea unui nivel, care are și funcția de perete 
între camere. La subsol și parter se prevăd cadre 
din beton armat monolit, cu armătură din profile 
metalice. Pe cadre se reazemă plăci prefabricate 
din beton armat cu dimensiunile în plan de cca. 
3,60 x 4,80 m şi grosimea de 12 cm. Îmbinările 
elementelor cadrelor şi ale acestora cu plăcile de 
planșeu se realizează prin sudură. Pereţii exteriori 
sînt alcătuiți din panouri mari de beton armat cu 
izolare termică din sticlă expandată si finisate 


Pe malul Senei, pe cheiul Kennedy, aproximativ 
la jumătatea distanţei dintre Bois de Boulogne și 
Turnul Eiffel, impozanta Casă a Radiodifuziunii 
franceze arupează într-o clădire din sticlă, beton 

la exterior cu plăcuţe ceramice. Pe faţada princi- 
pală s-au prevăzut şi panouri de pereți din aliaje 
de aluminiu. Pereţii despărțitori dintre camere se 
execută din panouri de ipsos laminate. 

Sala de concerte și cinematograf, restaurantele, 
spălătoria şi o parte din camerele de locuit dispun 
de instalaţii de condiționare a aerului; în restul 
de camere sint prevăzute instalaţii de ventilaţie. 
Deosebit de interesantă este instalația centrali- 
zată de absorbție a prafului. Curăţirea pardoseli- 
lor, a pereților, a tavanelor și a mobilei se face 
cu perii legate cu ajutorul unor furtunuri de o rețea 
de canale prin care praful este umezit și îndepărtat. 
Instalaţia dispune de dispozitive de control de la 
distanță a vacuumului în sistemul de îndepărtare 
a prafului. 

n cuprinsul hotelului funcționează o centrală 
telefonică automată cu 10 000 de numere, care, 
în afara hotelului, deservește și orașul. Numărul 
ascensoarelor se ridică la 92, dintre care 37 de 
ascensoare pentru persoane, iar restul pentru 
mărfuri. Ascensoarele pentru persoane functio- 
nează cu curent continuu, ceea ce asigură func- 
ționarea lor lină şi oprirea exactă la etaje. În afară 
de aceasta, în zonele de trafic intens s-au instalat 
8 escalatoare. 

În hotel s-au prevăzut finisaje de înaltă calitate. 
Pentru pardoselile camerelor se utilizează covoare 
sintetice moi. Pereţii sînt finisaţi cu tapete lavabile. 
Dulapurile înzidite și uşile de intrare sînt căptușşite 
cu furnir din lemn de esenţă nobilă sau cu mate- 
riale plastice. 

Deoarece cele 4 fațade ale clădirii sint orientate 
după punctele cardinale (nord, sud, est, vest), 
s-a stabilit ca la decoraţiile sălilor mari pentru 
restaurante, vestibuluri, cinematograf etc. să se 
utilizeze motive ornamentale corespunzătoare din 
regiunile de nord, sud, est și vest ale Uniunii 
Sovietice, ceea ce a oferit un larg cîmp de desfă- 
şurare artiștilor decoratori. Astfel, prin panouri 
decorative, picturi, sculpturi, vitralii, țesături etc., 
vor fi reprezentate frumuseţile naturale ale Uniunii 
Sovietice, orașele-erou Moscova și Leningrad etc. 


NOUA CASĂ 
A RADIODIFUZIUNII 
FRANCEZE 


și aluminiu toate serviciile administrative şi teh- 
nice ale radiodifuziunii, care pină atunci erau 
răspiîndite în 19 imobile diferite. 

Proiectarea clădirii a pus arhitectilor o serie 


de probleme dificile atît datorită multiplelor desti- 
naţii ale clădirii, cît și datorită suprafeței reduse a 
terenului disponibil. Arhitectul Henry Bernard, al 
cărui proiect a fost premiat între cele 25 de lucrări 
prezentate la concurs, a adoptat o soluție care 
prevedea o folosire foarte intensă a terenului, 
reușind să realizeze un volum de construcție de 
circa 500 000 m? pe o suprafață de 2 hectare, din 
cele 4 hectare disponibile. Clădirile formează o 
serie de inele concentrice, dintre care cel exterior 
are o circumferință de 500 m şi înălțimea de 36 m, 
fiind urmat de al doilea inel de mai mică înălțime, 
o curte circulară și în fine un al treilea inel cu 
circumferința de cca. 70 m și înălțimea de 20 m. 
n partea de nord a inelului central se ridică un 
turn cu 21 de etaje, cu înălţimea de 65 m şi secți- 
unea de 30 x 15 m, care este destinat arhivelor 
sonore, discurilor şi benzilor de magnetofon. 
Ansamblul nu formează un cerc perfect, al cărui 
aspect ar fi fost prea uniform și nu ar fi exprimat 
ierarhia funcțiunilor și volumelor. Astfel, inelul 
exterior este format dintr-o porțiune mai înaltă 
şi mai îngustă și una mai joasă şi mai lată. 

Inelul exterior grupează foaierele pentru artişti 
şi public, precum şi birourile serviciilor tehnice 
şi administrative. În inelul intermediar se găsesc 
5 săli publice pentru concerte, teatru și spectacole 
televizate, în timp ce în inelul central sînt ampla- 
sate studiourile de înregistrare, de montaj şi de 
transmisie, sălile de consultaţie și cabinele de 
audiție a documentaţiei sonore. Soluţia de arhi- 
tectură adoptată permite ca pe lîngă avantajul 
folosirii foarte judicioase a terenului să se obțină 
și o separare cit mai completă a zonei de înre- 
gistrare sonoră de zgomotele metropolei pari- 
ziene. 

Izolarea fonică a constituit o problemă majoră 
a realizatorilor noii Case a Radiodifuziunii fran- 
ceze. Studiourile au pereţi dubli, primii realizaţi 
chiar de structura clădirii, iar al doilea rînd de 
către o serie de pereţi despărțitori suplimentari 
cu grosimea pînă la 13 cm. Ferestrele birourilor 
sînt duble, în scopul evitării transmisiei vibrațiilor 
exterioare. 

Pereţii au fost îmbrăcați la exterior cu 9 800 de 
panouri prefabricate, cu dimensiunile de 2 x 2 m 


Schema centrului de radioteleviziune 
din Paris. 


Centrul radioteleviziunii din Paris: 
vedere generală. 


şi o suprafaţă totală de peste 3 hectare, care au 
fost supuse la un tratament special de oxidare, 
în acopul atenuării luciului prea intens al alumi- 
niului. 

Deosebit de originală este soluția adoptată 
pentru instalația de încălzire și condiţionare a 
aerului. Atmosfera studiourilor trebuind să fie 
climatizată atît vara cît şi iarna, a fost necesar ca 
instalația să asigure in mod aproape egal atit încăl- 
zirea unor încăperi, cît și răcirea altora. Săpind 
un foraj cu adîncimea de 550 m s-a obținut un 
debit de 200 m3/h de apă, la o temperatură de 
27* C, care alimentează o centrală termodinamică 
funcţionînd fără combustibil și deci fără degajare 
de fum, ceea ce este deosebit de valoros din 
punct de vedere urbanistic. Soluţia permite în- 
călzirea și climatizarea celor circa 500 000 m? de 
spațiu interior al clădirii Casei Radiodifuziunii 
franceze, cu o economie de cca. 25% în raport 
cu sistemele tradiționale. Încălzirea încăperilor 
se face prin plafonul radiant, acesta fiind format 
din plăci perforate din aluminiu sau oţel, fixate 
pe tevile prin care circulă fluidul de încălzire. 

Clădirea dispune de o instalaţie telefonică mo- 
dernă, de un tip unic în Franța, cu 2 000 de posturi 
şi posibilități de extindere la 4000 de posturi, 
fiecare post interior putînd chema sau fi chemat 
de la exterior ca un post individual, obișnuit, 
însă în același timp putînd comunica și între ele 
ca telefoane interioare. 

Pentru facilitarea orientării în clădire, etajele 
sint împărțite în diferite sectoare, dispuse în 


ap . Fi Fă 
IO“ sensul de mers al acelor ceasornicului, în fiecare 


culori diferite. Dacă aspectul exterior al clădirii 
este subordonat specificului ei funcţional, în 
schimb în interior s-au prevăzut finisaje deosebite. 
În holul de intrare se găsesc oglinzi de 11 m înăl- 
time, care sint cele mai mari din lume, iar lemnul 
este folosit pe scară largă ca material decorativ. 
În foaieruri s-au prevăzut mozaicuri, tapiserii și 
tablouri realizate de artiști moderni. În micul 
auditoriu de muzică, pe un perete s-a executat 
un panou decorativ de 150 m? din bucăţi de mătase 
veche si exotică, mochete şi stofe de lină, obțţi- 
nîndu-se un efect foarte reușit. 

105 


- — 


De-a lungul istoriei sale, omul a dus o luptă neîn- 
cetată pentru a pătrunde tainele naturii, pe care 
apoi să le folosească conform voinţei și nevoilor 
sale. Trăsătura esențială a științelor naturii din 
care face parte şi chimia a fost preocuparea de a se 
găsi metodele și căile de transformare a materiei 
sub toate formele în care ea ne apare. 

Reacţiile chimice pot fi provocate de energii ca 
cea calorică, electrică sau luminoasă. În secolul 
nostru plin de transformări revoluţionare în toate 
domeniile științei, chimia a mai descoperit o formă 
de energie care poate provoca transformări pro- 
funde ale substanțelor, poate favoriza mersul unor 
reacții chimice. Această energie, de zeci de mii de 
ori mai puternică decit energia electrică și de mili- 
oane de ori mai mare decit energia luminoasă, 
este energia radiaţiilor ionizante. 

Se cunoaște o mare varietate de astfel de radiaţii 
a căror proprietate principală este energia mare 
pe care o transportă, și se pot cita următoarele 
tipuri de radiații numite «ionizante»: radiații elec- 
tromagnetice, asemănătoare după natura lor cu 
lumina; razele X şi razele gama; radiații compuse 
din electroni ce se mișcă cu viteze foarte mari; 
razele beta; radiații compuse din particule consti- 
tuente ale nucleelor atomice, fluxuri de electroni, 
protoni, neutroni, radiaţii alfa, nuclee de deu- 
teriu etc. 

Domesticirea izotopilor 


Elementele radioactive naturale sau artificiale, 
«izotopii», pot servi drept surse pentru radiaţiile 
alfa, beta şi gama. Izotopii radioactivi sînt atomi ai 
unor elemente chimice care expulzează în mediul 
înconjurător una sau mai multe din cele trei radiaţii 
menționate mai sus. Pentru a putea folosi în practică 
aceste surse de energie, izotopii trebuie «domes- 
ticiți» prin captarea şi dirijarea radiaţiilor pe care 
le emit. 

Cele mai folosite sînt radiațiile gama produse de 
izotopii radioactivi ai elementelor cobalt și cesiu, 
și anume izotopul 60 al cobaltului și izotopul 137 
al cesiului, notaţi în mod curent Co“ şi Cs, 

Pentru a folosi radiația ionizantă emisă de atomii 
acestor elemente, se confecționează niște pastile 
(cilindri metalici) în care se închide ermetic mate- 
rialul radioactiv conținînd izotopul respectiv. Aceste 
pastile, numite «surse de iradiere», nu pot fi mi- 
nuite uşor, din cauza pericolului mare pe care îl 
prezintă pentru organismul omenesc radiaţiile pu- 


sub radiaţii 


Ing. SUSAN ALEXANDRU 
doctor în chimie 


ternice pe care le emit. De aceea sursele se păstrează 
în instalaţii special amenajate, fie în spatele unor 
ecrane groase de plumb, fie în bazine de apă sub 
pămînt, de unde, cu ajutorul unor instalații auto- 
mate și comandate de la distanţă, sînt aduse în 
fața obiectului supus iradierii. Există și surse mai 
mici, portative, care pot fi manevrate mai ușor, 
dar care au o aplicabilitate mai restrînsă, din cauza 
puterii lor mai mici. Puterea unor asemenea surse 
de iradiere se măsoară în unități numite «curie», 
după numele savanților Irène şi Fr. Joliot Curie, 
descoperitorii radioactivităţii artificiale. În prezent 
există surse a căror putere variază de la zeci sau 
sute de curie și pînă la cîteva sute de mii de curie, 
în cazul izotopilor Co% și Cs? . 

Pentru a obţine celelalte tipuri de radiaţii ioni- 
zante amintite se folosesc instalații și mai compli- 
cate, care pot atinge dimensiuni uriașe atunci cînd 
sînt destinate realizării unor performanțe mai 
importante, în primul rînd obţinerii unor radiaţii 
cu energii foarte mari. Aceste instrumente au fost 
realizate de către fizicieni în al doilea stert al seco- 
lului nostru și sînt un ajutor de nepreţuit atît 
pentru studiul nucleului atomic, cît şi pentru obți- 
nerea unor fluxuri puternice de electroni, protoni, 
neutroni, deuteroni etc. Denumirile lor sînt fami- 
liare cititorilor noştri: reactori nucleari, ciclo- 
troane, acceleratori liniari etc. 


Un nou capitol al chimiei: 
Chimia sub radiaţii 


Acest capitol a fost deschis prin folosirea radia- 
ţiilor ionizante la efectuarea unor reacții chimice. 
A fost descoperit faptul că atunci cînd radiaţiile 
ionizante străbat substanțele chimice, ele pot pro- 
voca profunde transformări acestora fie prin ini- 
ţierea unor reacții chimice, fie prin modificarea 
structurii cristaline a substanțelor iradiate. Pînă 
în prezent, aplicaţiile acestor surse de energie nu 
sînt încă suficient exploatate în sectorul industrial. 
Aceasta se datorește pe de o parte costului încă 
relativ ridicat al acestor operaţii, iar pe de altă 
parte necunoașterii suficiente a multiplelor avan- 
taje pe care aceste «unelte» moderne le oferă 
producției. Rezultatele în efectuarea unor reacţii 
chimice cu ajutorul radiațiilor demonstrează o anu- 
mită superioritate față de cele obținute prin meto- 
dele clasice (lumină, căldură sau energie electrică). 

Printre cele mai cunoscute și răspindite procese 
chimice industriale realizate cu ajutorul radiaţiilor 
se poate cita, de exemplu, prepararea hexaclorci- 
clohexanului, un insecticid puternic, care a fost 
obținut prin iradierea cu o sursă de Co“ a unui 
amestec de benzen și clor. [radierea se realizează 
introducînd în vasul de reacţie sursele metalice 
etanșe conținînd izotopul. Metoda prezintă avan- 
taje asupra procedeului clasic prin faptul că iradie 
rea amestecului de reacție netiina efectuată cu lu- 
mină ultravioletă se evită pericolul de explozie și 
de incendiu care pot avea loc atunci cînd becul 
emițător de lumină ultravioletă se sparge în inte- 
riorul vasului cu benzen inflamabil. În mod similar 
se obțin şi alți produși, ca fenol, prin iradierea unui 
amestec de benzen și oxigen, detergenți biodegra- 
dabili, prin sulfoxidarea hidrocarburilor olefinice 
din gazele de sondă, bromura de etil din acid brom- 
hidric şi etenă etc. S-au făcut, de asemenea, încercări 
de a se prepara prin iradiere o serie de produși 
anorganici, care pînă în prezent se produc pe scară 
industrială prin procedeele catalitice clasice, ca, 
de exemplu, acidul azotic, amoniacul, hidrazina, 


Utilizarea radiațiilor 
în agricultură. Schema 
unei surse transporta- 
bile de radiaţii care de- 
servește o unitate agri- 
colă. 

acidul sulfuric. 

Industria de polimeri şi mase plastice s-a dovedit 
un domeniu cu aplicații multiple și imediate ale ra- 
diaţiilor ionizante, în vederea obținerii unor mase 
plastice cu proprietăți excepționale, care nu pot 
fi produse prin procedeele clasice. S-au obținut pe 
această cale polimeri care prezintă o mare rezistență 
mecanică şi termică, precum și excepționale calități 
ca izolatori electrici. Există la ora actuală în lume 
instalații industriale în care se obțin prin polimeri- 
zare cu ajutorul radiaţiilor ionizante produși ca: 
polioximetilenă din trioxan (polimeri de formalde- 
hidă), fibre de celuloză grefate cu stiren, rășini 
acrilice expandabile, polietilenă etc. Au fost ob- 
ţinute, de asemenea, bune rezultate în vulcaniza- 
rea fără sulf a cauciucului natural, ca urmare a ira- 
dierii produselor finite (articole sanitare, diferite 
piese confecționate din acest material etc.). 

De o foarte bună apreciere se bucură în ultimul 
timp materialele obținute prin acoperirea plăcilor 
lemnoase cu un strat aspectuos și protector de 
polimer. Această acoperire, de foarte bună calitate, 
se realizează prin iradierea acestor plăci care în 
prealabil au fost îmbibate cu monomeri — sub- 
stanțe chimice care polimerizează pe aceste mate- 
riale sub acțiunea radiaţiilor ionizante. În modul 
acesta se formează pelicule de polimer care nu pot 
fi obținute cu ușurință prin metodele obișnuite. În 
ultimii ani s-au efectuat lucrări în vederea folosirii 
radiaţiilor ionizante pentru îmbunătățirea proprie- 
tăților unor produşi naturali, cum ar fi lina și pielea. 
Dacă se impregnează aceste materiale cu monomeri 
şi apoi sînt supuse iradierii se realizează «grefarea» 
(prinderea) acestor molecule pe produşii naturali 
respectivi. Grefarea se mai realizează și prin metoda 
după care mai întîi se iradiază un timp materialul 
respectiv și apoi acesta este cufundat în monomer, 
care se prinde de el. Prin impregnarea lînii cu stiren 
(unul dintre monomerii întrebuinţați pentru fabri- 
carea cauciucurilor sintetice) se obțin fibre de lînă 
cu proprietăți superioare. Se fac, de asemenea, 
încercări nenumărate de a se realiza acoperiri simi- 
lare şi pe alte materiale ca, de exemplu, pe hirtie, 
fibre și materiale textile. 

Alchimie... prin iradiaţii 


Acţiunea radiaţiilor ionizante se extinde şi în 
afara domeniului furnizării energiei necesare pro- 
ducerii unor reacții chimice, şi anume prin modifi- 
carea structurii interne cristaline a corpurilor și 
substanţelor. Absorbirea de către substanțe a 
energiei mari pe care o transportă radiațiile ioni- 
zante provoacă perturbări în structura internă a 
acestora. Dacă se iradiază semiconductorii, adică 
substanţele din care se confecționează tranzistorii 
multcăutatelor aparate de radio portative, ai apa- 
ratelor electronice din industrie, ai mașinilor elec- 
tronice de calcul, ai sateliților etc., se poate prelungi 
considerabil durata lor de funcționare. 

lradierea unor metale, ca, de exemplu, fierul, 
cobaltul, duce la o mărire a rezistenţei lor la de- 
formare — rezistenţa fierului, de exemplu, a fost 
de 5 ori sporită pe această cale. Dacă se iradiază 
staniul alb cu neutroni la temperaturi scăzute, 
acesta se transformă în staniol cenușiu, o formă a 
staniului avînd o rezistență mecanică foarte mică. 
lradierea aliajelor arată efecte mai pronunțate 
decît în cazul metalelor pure. Astfel, o mostră de 
aliaj de cupru și aluminiu iradiată în reactorul atomic 
cu un flux de neutroni arată o creștere a rezistenţei 
electrice cu milioane de ohmi pe centimetru. Unii 
catalizatori, atunci cînd sînt supuși iradierii, își 
modifică structura lor și capătă în consecinţă pro- 
prietăți catalitice mult îmbunătăţite sau complet 
noi. Experiențele arată că oxidul de fier, care ser- 
veşte drept catalizator la conversia amestecului de 
oxid de carbon — hidrogen în hidrocarburi, își 
îmbunătățește cu 40—60% activitatea după ira- 
dierea sa cu radiații gama emise de CoS%, iar sili- 
cagelul îşi modifică structura după iradiere. De 
asemenea, dacă se iradiază diamantele gălbui, de 
valoare foarte mică, cu un flux de electroni obținut 
într-un reactor atomic, se obțin diamante albastre, 
care sînt de valoare ridicată. Unele fibre sintetice, 
care nu pot fi colorate, se arată foarte receptive 
la colorare după ce în prealabil au fost iradiate. 


Razele „morţii? 


Este cunoscută, de asemenea, influența nefastă 
pe care o au radiaţiile ionizante asupra organismului 
omenesc și, în general, asupra materiei vii. lradie- 
rea organismelor vii are drept consecință ruperea 
dezordonată a moleculelor substanțelor chimice 
care le compun, degradarea proteinelor şi dezacti- 
varea enzimelor, substanțe ce reglează complicatele 
procese chimice ale vieții. Inactivarea acestor en- 
zime, ca urmare a iradierii lor, duce la dereglarea 
funcționării organismului și provoacă în cazurile 
extreme moartea acestuia. 

Radiațiile ionizante provoacă, de asemenea, trans- 
formări importante prin modificarea caracterelor 
ereditare ale plantelor și animalelor. lradierea or- 
ganismelor vii poate avea drept consecință apariția 
unor mutații genetice în aceste organisme; se obţin 
specii noi de plante sau de animale. 

Medicina recunoaște în izotopul Co®? un ajutor 
prețios în combaterea unor tumori canceroase, prin 
iradierea tumorilor, iar agricultura creează, prin 
aceleași mijloace noi, specii de plante mai productive, 


108 


mai rezistente la acțiunea intemperiilor sau dăună- 
torilor şi bolilor. 

Acţiunea distrugătoare a radiaţiilor ionizante 
poate fi folosită cu succes la sterilizarea și conserva- 
rea unor produse conținînd bacterii și agenţi pa- 
togeni. Industria farmaceutică și-a îndreptat aten- 
ţia asupra sterilizării la rece a unor preparate și 
materiale sensibile la căldură, realizindu-se astfel 
distrugerea unor microorganisme și enzime nedorite 
în preparatele respective, fără a distruge sau schim- 
ba proprietățile folositoare ale acestora. A antajul 
rezidă în posibilitatea sterilizării unor produse, ca: 
pansamente, vată, catgut și alte materiale de sutură 
chirurgicală, antibiotice, sînge conservat, organe 
şi oase pentru grefe chirurgicale etc. Industria ali- 
mentară beneficiază, de asemenea, de pe urma steri- 
lizării şi conservării alimentelor prin iradiere. S-a 
apreciat în statisticile publicate că omenirea pierde 
anual un sfert din producția sa agricolă în urma 
degradării prin putrezirea și infectarea produselor 
alimentare. Se preconizează o largă acțiune în acest 
scop, atit pe plan naţional, cît și internaţional, 
pentru construirea unor instalații de iradiere a 
alimentelor. Se apreciază că economiile pe care le 
oferă unei ţări introducerea izotopilor în toate 
domeniile economiei naționale pot atinge o valoare 
medie care se cifrează la 0,05% din valoarea pro- 
ducției totale a țării respective pe un an. 

În ţara noastră, în cadrul Institutului de fizică 
atomică, al institutelor departamentale de cercetări 
şi al catedrelor din institutele de învățămînt supe- 
rior se fac cercetări pe linia traducerii în viață a 
directivelor documentelor de partid și de stat 
privind introducerea celei mai noi tehnici în pro- 
ducția de bunuri materiale, printre care se numără 
şi tehnicile de lucru cu izotopii radioactivi și apli- 
catiile multiple ale energiei radiaţiilor ionizante. 


Cobaltul radioactiv (cot) este mult utilizat în 
medicină în cazurile de cancer. 


Z | 
o oo 

2 Doi drumeţi au ajuns la un rîu. 
Ancorată de mal, se legăna o barcă în 
care nu încăpea decît un singur om. Cu 
toate acestea, ei au trecut rîul fără să 


primească vreun ajutor de la cineva și 
şi-au continuat drumul. Cum au reușit? 


1. Reușiţi să uniţi 
cele 9 puncte aflate 
la aceeași distanță în 
trei rînduri cu patru 
drepte fără să luaţi 
creionul de pe hirtie? 


a 


3. Un matematician a fost întrebat ciți 
copii are. El a răspuns: «Numărul copiilor 
mei poate fi împărțit în două părți astfel 
încît diferența acestor cifre va fi egală 
cu dițerenta patratelor lor». Acum spuneți 
dv. ciți copii avea matematicianul? 


4. Un avion pleacă dintr-un oraş situat 
pe ecuator. El va zbura de-a lungul ecua- 
torului de la răsărit spre apus. Pilotul de- 
colează exact în momentul răsăritului de 
soare şi zboară numai ziua; cum apune 


RĂSPUNS LA 
«PROBLEME DE LOGICĂ» 
DIN PAG. 39 


| 1. Atenţia inspectorului de poliție a fost 
atrasă de un «slujitor» al grădinii zoolo- 
gice care încerca cu insistență să hră- 
nească cu carne un rinocer. Se știe însă 
că rinocerii sint animale ierbivore. 

2. Bănuiala inspectorului de poliție căzu 
asupra pasagerului din urmă (vezi fig. 2 
de la pag. 39): el era singurul din calda 
Californie care se îndrepta în Alaska fără 
bagaj și îmbrăcăminte călduroasă. 

3. Cumpărătorul, desigur, minte. Chiar 
dacă a fost distrat atunci cînd a cumpărat 
mănușile, el nu le-a putut purta, așa cum 
a declarat inspectorului de poliție, de- 
oarece mănușile erau amîndouă pentru 
| aceeași mină. 

4. Tinînd seama de distanța foarte mică 
rămasă pînă la pervazul ferestrei, fără în- 
doială că o altă aranjare a celor trei avea 
să rezolve situația. Sus trebuie să stea 
cel mai înalt. Dat fiind înălțimea lui, și 
mîinile acestuia sînt mai lungi, astfel că 
el va putea ajunge la pervazul ferestrei. 


el 
Apoi pleacă din nou în clipa răsăritului. 
Care este viteza avionului (considerăm 
că este constantă în timp!) dacă el ajunge 
în punctul de unde a plecat în clipa celui 
de-al optulea apus de soare? Lungimea 
ecuatorului este de 40000 km. 


soarele, aterizează şi se odihnește. 


5. Dintr-o foaie de tablă trebuie tăiate 
discuri circulare. Tot materialul ce se 
află între cercuri con- 

stituie deșeuri şi se 

aruncă. Cum aţi tăia 

dv. discurile? Cum vi 

se pare varianta din 

figură? Este cea mai 

economică? 


1. un stimulator bioelec- 
tronic de voltaj alter- 
nativ; 

2. un tub de ultraînaltă 
frecvență; 

3. un accelerator de par- 
ticule. 


6. Ce este un 
bevatron? 


7. Ce este f; 
un laser? 


un aparat de captat un- 
de seismice; 


2. un generator de lumină 


coerentă; 


3.un sistem de antene 
orientate. 


8. Care dintre substan- 
tele arătate devin 


supraconductive la 1. heliu lichid; 


temperaturi apro- 2. metalele; 
piate de zero ab- 3. semiconduc- 
solut? toarele. 


(RĂSPUNSURILE LE GĂSIȚI LA PAG 189) 

INTERVIUL 
NOSTRU: 


MEXICUL... 
LA BUCURESTI 


Imaginea de mai sus v-ar putea sugera un peisaj din Mexic. Este vorba totuşi de Grădina bota- 
nică din București. Și pentru ca vizita noastră să fie şi instructivă, l-am rugat pe prof. univ. |. Tar- 
navschi, directorul Grădinii botanice din București, să ne împărtășească citeva din secretele acestor 
curioase plante. 

— Intenția noastră este de a oferi vizitatorilor Grădinii botanice un aspect autentic din flora 
şi vegetația Mexicului. Pentru aceasta, am organizat un colț cu cactee ce depăşesc înălțimea 
unui om. Publicul vrea să se instruiască. Dar nu numai publicul, ci și studenţii, viitori botaniști, 
au multe de învățat aici, iar cercetătorii ştiinţifici urmăresc anumite probleme în legătură cu plan- 
tele suculente. lată de ce am cultivat și în serele noastre plante de acest fel aparținind diferitelor 
familii. 

— Care sînt regiunile preferate de către aceste plante ciudate? 

— Cacteele și alte suculente sînt plante care şi-au modificat structura pentru a acumula rezerve 
de apă care să le permită să reziste la uscăciune. Ele sînt plantele cele mai bine adaptate la mediu, 
la ținuturile aride, din regiunile tropicale sau subtropicale. Este tot atit de adevărat că ele nu lipsesc 
aproape din nici un ținut cu astfel de condiţii de viață. Dar pentru că doriţi precizări, vom arăta 
regiunile cele mai bogate în astfel de plante. Mexicul are cele mai numeroase specii de acest fel 
cu o biologie extrem de interesantă și de un pitoresc de necomparat. Mai sînt în America Centrală 
şi de Sud, în nordul continentului şi în special în Peru. În Africa preferă: regiunea centrală, Congo, 
Capul Bunei Speranţe. Sînt, de asemenea, frecvente în sudul Madagascarului. Acestea ar fi prin- 
cipalele regiuni, dar nu înseamnă că nu le găsim și în celelalte colțuri ale lumii. 

— S-ar părea că aceste plante sînt puțin pretențioase. Cresc pe pietre, pe nisip, 
pe teren stîncos etc. 

— Nu este de loc uşor să cultivi în condiţiile noastre de 
climă aceste plante care trâiesc în medii cu totul speciale. 
A trebuit să urmărim cum se comportă fiecare specie, cerin- 
tele ei de uscăciune, umiditate, temperatură, insolație etc. 
Am avut, desigur, şi surprize. Unele plante pe care noi le 
consideram mai greu de cultivat au vegetat bine în noile 
condiţii pe care li le-am oferit. Este greu să știi dinainte 
foarte precis cum vor reacţiona ele, totuși am reuşit, în cele 
din urmă, să creştem exemplare deosebit de frumoase. 

— Ne puteți face cunoștință cu cîțiva reprezen- 
tanţi ai acestei mari familii? 

— Mai întii să facem o mică plimbare prin Grădina bota- 
nică. Aproape de intrare privirea îţi este atrasă de coloanele 
țepoase de Cereus, înalt de 3 — 4 m, aspect ce iţi sugerează 
vegetația Mexicului. În mic aceste plante le întîlnim adesea 
ca plante de apartament. Cele mai căutate dintre suculente 
sint Haworthia, Aloe, Agave, Echinocactus, Mamilaria etc. 

Îngrijirile depind de la specie la specie. În general se res- 
pectă cele două perioade ale climatului specific lor. 

Citeva specii originale de dincolo de ecuator (Aloe, Ha- 
worthia), unde anotimpurile sînt inverse decit la noi, este 
imposibil să le adaptăm la ritmul nostrude sezoane. În conse- 
cință, pe acestea le stropim iarna, pentru că în ținuturile unde 
s-au născut ele, în această perioadă, este vară! Pentru celelalte 
plante care aparțin emisferei noastre, iarna este dimpotrivă 
epoca de oprire a vegetației și pe acestea le ținem la loc uscat 


fără a le uda prea mult; dar odată cu venirea primăverii- 


organismul lor cere apă, lumină, aer. Viaţa lor reîncepe. 

— Cactușii, agavele și celelalte au forme intere- 
sante, ciudate chiar. Cărui fapt se datorează aspec- 
tul lor deosebit? - 

— Cind v-aţi ințepat în spinul vreunui cactus v-aţi gîn- 
dit că de fapt acest spin este o... frunză și că sfera cărnoasă 
în care sînt înfipţi nu este altceva decit tulpina? Curiozităţi 
ale naturii? Mediul în care plantele au trăit o epocă îndelun- 
gată le-a obligat să se transforme în așa fel încît ele rezistă 
la uscăciunea cea mai mare. Ele fac parte din marele grup 
al plantelor xerofite, plante adaptate la regiuni secetoase, 
unde solul are foarte puţină apă, iar aerul este fierbinte 
şi uscat. Cactușii, plante cu tulpini groase și suculente, la 
care frunzele și-au pierdut funcția de asimilare și s-au trans- 
format în spini, sînt caracteristici pustiurilor. Ei au o supra- 
față redusă în comparaţie cu volumul lor mare, ceea ce per- 
mite o evaporare redusă a apei acumulate în ei. Astfel de 
plante înmagazinează în tulpină cantităţi mari de apă, 
pe care o consumă apoi treptat, pe măsura necesităţii, şi 
pot trăi timp de citeva luni fără a se aproviziona cu apă. 
Rădăcinile sînt răspindite în toate direcţiile, aşa încît atunci 
cind plouă pot absorbi repede apa, acumulind-o în tulpină. 

La alte plante suculente depozitarea apei se face nu în 
tulpini, ci în frunze. Așa sînt, de exemplu, frunzele la Aloe 
şi Agave, iar dintre plantele din ținuturile temperate diferite 
specii de Sedum şi Sempervivum. Acestea cresc pe nisipuri 
sau pe stinci, pe ziduri de piatră sau pe acoperișuri, în locuri 
unde stratul de sol este foarte subțire și adesea uscat. 


* 

Constatăm cu regret că vizita noastră în,Mexic“se apropie 
de sfîrşit. Primim însă cu multă plăcere invitația de a reveni 
în grădina şi sera Grădinii botanice din Bucureşti. unde ne 
mai aşteaptă și alte surprize. 


1. Plantă sau animal? Fotografie 
ghicitoare! Nici una, nici alta. Me- 
diul arid în care trăiesc aceste 
plante le transformă atit de mult 
incit cu greu poți deosebi la ele 
frunzele de tulpină. 


2. Albul imaculat al petalelor 
imbie multe insecte să viziteze 
aceste plante, deși aspectul lor 
tepos ne face să credem mai greu 
acest lucru. 


materiale 
plastice 


ÎN LABORATORUL CHIMISTULUI AMATOR 


RĂȘINI NOVOLAC 


Într-un balon cu fund rotund de 1/2 | introdu- 
cem: 100 g fenol cristalizat, 70 g aldehidă formică 
(formol) 30% și 1 ml acid clorhidric concentrat. 
Balonul are la partea superioară un refrigerent 
ascendent (cu reflux) şi este încălzit pe o baie 
de apă. După 20—30 minute de încălzire, reacția 
devine violentă și baia de apă se îndepărtează, 
deoarece încălzirea se face în continuare pe baza 
reacției. Cînd reacţia încetează, balonul se încăl- 
zeşte din nou pînă ce se observă formarea a 
două straturi: un strat apos superior şi un strat 
inferior de rășină. 

Stratul apos se varsă, iar cel de rășină se in- 
troduce într-o capsulă mare de porțelan și se 
încălzește treptat, pe o baie de nisip, pînă la 
200°C. La început, din cauza existenţei şi a unor 
cantităţi mici de apă, se observă formarea de 
spumă, fenomen care ulterior încetează. Cînd 
temperatura a ajuns la 200°C, rășina se toarnă 
pe o tavă de fier, unde se solidifică. Rășina solidă 
de culoare galben-roșiatică e solubilă în alcool 
şi în amestec de alcool + benzen. 


PIESE DIN NOVOLAC 


Din rășina obţinută putem «fabrica» diferite 
piese. Astfel, după ce o sfărimăm într-un mojar 
pînă la forma unei pulberi fine, adăugăm un mate- 
rial de umplutură în raport de 1:1 (azbest, făină de 
lemn etc.) și ceva colorant. Amestecul se omo- 
genizează bine și se introduce într-o formă 
de presare. Forma în prealabil se unge cu steari- 
nă. Drept formă poate servi, de exemplu, o cutie 
metalică nu prea mare. 

În formă amestecul se încălzește la 120—140*C 
și apoi se supune timp de 3—5 minute la presare 
(cu ajutorul unei prese hidraulice sau chiar şi a 
unei menghine). 

Din formă, piesa obţinută este scoasă încă 
fierbinte şi ulterior se poate finisa mecanic. 


FABRICĂM TEXTOLIT 


Din rășini de novolac putem confecționa plăci 
de textolit (rășină stratificată cu material textil). 
În acest scop, într-un balon cu fund rotund, 

introducem 50—70 de grame de pulbere de 
novolac şi 50 ml amestec alcool cu benzen 
(raport 1:1). În aproximativ 2—3 ore răşina se 
dizolvă (periodic se mai agită balonul). 

Soluţia obișnuită o introducem într-un vas mai 
mare (cristalizor, vas de porțelan etc.) şi înmuiem 
în soluţie bucăţile de pînză pe care le scoatem, 
le lăsăm să se scurgă și le uscăm timp deo 
oră, la o temperatură de 50—70*C (în etuvă). 
Pentru a confecționa o placă de textolit 
de 1,5—1,8 mm grosime sînt necesare 6—7 bu- 
căţi de pînză impregnată, pe care le suprapunem 
şi le introducem între două plăci metalice, în 
prealabil încălzite la 160—180'C. Plăcile se pun 
sub presă hidraulică sau se string în menghină. 
După 30—40 de minute placa de textolit se scoate 
de sub presiune și se finisează mecanic. 


STICLA ORGANICĂ 
(POLIMETACRILAT DE METIL 
SAU PLEXIGLAS) 


Pentru a obţine sticlă organică se încălzesc 
50 g de metil metacrilat și 0,03 g de peroxid de 
benzoil într-un balon cu fundul rotund, la o 
temperatură de 60—70€, pînă la formarea unui 
lichid cu consistenţa unui sirop. Acesta se 
toarnă în cîteva eprubete de sticlă (sau un alt vas 
de sticlă de o anumită formă) și se încălzește în 
continuare, treptat, pînă la 100°C. Cînd masa din 
interiorul eprubetelor s-a solidificat complet o- 
prim încălzirea. Eprubetele se sparg și se scot 
formele de «sticlă organică» transparente şi 
lucioase. 

Din sticlă organică putem obține frumoase 
bibelouri. Dacă siropul obținut se introduce 
într-un vas de sticlă de-o anumită formă, în care 
în prealabil am pus un fluture, o floare, un gîndac 
etc., după terminarea reacției de polimerizare și 
spargerea vasului de sticlă, vom obține o piesă 
de sticlă organică care are imortalizată în ea 
insecta sau floarea pe care am pus-o. 

Metacrilatul de metil supus polimerizării se 
poate obține prin depolimerizarea bucăților de 
plexiglas la temperaturi de cca. 300°C, într-un 
aparat obișnuit de distilare. Ulterior, se mai 
distilează o dată metacrilatul de metil obţinut, la 
temperatura de 100°C, pentru a-l purifica. 


“Călătoria a XIV-a 


— Fragment — 
STANISLAW LEM 


La ora || și Jumătate am ajuns în stația de sosire de pe planeta Enteropia. Capsula se încălzise 
foarte mult din cauza frînării. Am ancorat-o de puntea superioară a satelitului artificial şi am 
intrat în stația satelitară pentru a completa formalităţile. În culoarul spiral era o învălmășeală de 
necrezut; cei sosiți din cele mai îndepărtate colțuri ale Galaxiei umblau, ondulau și săreau de la 
un ghișeu la altul. M-am așezat la rînd, în spatele unui algolean de culoare azurie, care mă pre- 
venise cu un gest amabil să nu mă apropii prea mult de organul său electric ce-l avea în partea 
posterioară a trupului. Imediat după mine s-a așezat un tînăr saturnean îmbrăcat într-un scafandru 
be]. 

: Saturneanul îşi ținea cu trei ventuze valizele, iar cu a patra își ştergea transpirația. Într-a- 
devăr, era foarte cald. Cînd mi-a venit rîndul, funcţionarul, un ardrit transparent ca un cristal, m-a 
privit cercetător, apoi s-a înverzit (ardriții își exprimă stările sufletești prin modificarea colorației, 
verdele fiind corespondentul zîmbetului ) şi m-a întrebat: 

— Siînteţi vertebrat? 

— Da. ¢ 

— Amfibiu? 

— Nu. Doar cu aer... 

— Mulţumesc. Perfect. Alimentaţia mixtă? 

— Da. 

— Dacă se poate, din ce planetă? 

— De pe Pămint. 

— Atunci, vă rog, la alt ghișeu. - 

M-am dus acolo unde mi se indicase și, privind înăuntru, m-am convins că am în faţa mea pe 
același funcţionar, sau, mai precis, o altă parte a lui. Cerceta un tom uriaș. 


— Uite | Am găsit, a spus. Pămiîntul... bine, foarte bine. Sînteţi în calitate de turist sau de 
comerciant? 


— Turist, 
— Atunci permiteţi-mi. 

A completat un formular, iar pe un altul mi l-a întins 
ca să-l semnez. 

— Furtuna începe peste o săptămînă, mi-a spus. Fiți 
bun, în legătură cu aceasta, să vă duceţi la camera 116, acolo 
se află secția noastră de producţie a rezervelor, care se 
va ocupa de dv. Și apoi treceţi, vă rog, pe la camera 67, 
acolo se află punctul farmaceutic. Veţi primi pastile de 
Eufruglium, pe care trebuie să le luaţi la interval de trei 
ore, pentru a neutraliza în organismul dv. efectele nocive 
determinate de radioactivitatea planetei noastre... Vreţi, 
poate, să fiți luminescent în timpul șederii pe  Enteropia? 

— Nu, mulțumesc. 

— Cum doriți. Poftim actele dv. Sînteţi mamifer, nu? 

— Da. 

— Atunci, vă urez să sugeți sănătos ! 

Luindu-mi rămas bun de la amabilul funcționar, 
m-am indreptat, după cum mi-a recomandat, la secția de 
rezerve. În încăperea de formă ovală părea. că nu se află 
nimeni, Se găseau acolo citeva aparate electrice; sub tavan lucea, cu raze de diamant, o lampă 
de cristal. Se dovedise apoi că lampa era, de fapt, un ardrit, tehnicianul de serviciu, care de 
îndată a coborit din tavan. M-am așezat într-un fotoliu. Voind să mă întrețină, ardritul mi-a spus 
în timp ce făcea măsurătorile: 

— Mulţumesc. „Bănuţul' dv. îl vom transmite tuturor incubatoarelor de pe planetă. Orice s-ar 
întîmpla, în timpul furtunii puteți fi pe deplin liniştit... Vom avea astfel, la nevoie, posibilitatea de a vă 
reproduce rapid. 

N-am înţeles prea bine la ce se referise, dar în timpul îndelungatelor mele călătorii am învă- 
tat să fiu discret, întrucit pentru locuitorii oricărei planete nim ic nu este mai neplăcut decit să explice 
unui străin obiceiurile și datinele locale. La punctul farmaceutic m-am aşezat din nou la rînd. Toţi 
se mişcau Însă foarte repede, așa că în scurt timp o prezentabilă ardrită, într-o nuanță de faianţă, 
mi-a dat porția de pastile. A mai urmat o scurtă formalitate vamală (preferam să nu mă mai bazez 
pe creierul meu electronic de buzunar ) şi, cu viza în mînă, m-am întors la bord. 

Cosmotraseul începea imediat după satelit. Era întreținut în bune condiţii și avea pe laturi 
inscripţii mari de reclamă. Literele acestor reclame se aflau la distanţe de mii de kilometri unele de 
altele, dar la o viteză de zbor normală ele se adunau rapid în cuvinte, de parcă ar fi fost tipărite 
într-un ziar. 


RĂCEALA ÎMPOTRIVA CANCERULUI 


Neplăcerile pricinuite de cea mai comună răceală ar putea avea urmări dintre 
cele mai apreciate de către medicina modernă. La reuniunea anuală a Societăţii 
americane de microbiologie care s-a ținut la începutul lui mai 1966, dr. E. Frederick 
Wheelock a prezentat o comunicare a cărei esenţă afirmă că virusul răcelii poate 
preveni cancerul. 

La baza acestei teorii aparent ieșită din comun, se află mecanismul așa-numitei 
„interferenţe virotice“. Cînd un virus atacă o celulă deja contaminată de un alt 
tip de virus, invadatorul poate fi distrus sau, cel puțin, lipsit de posibilitatea de a 
se înmulți și de a dăuna ţesuturilor înconjurătoare. Datorită acestei interferenţe, 
un virus relativ inofensiv poate asigura protecția organismului animal sau uman 
față de acțiunea altui virus foarte periculos sau chiar fatal. 

Pentru a experimenta concepţia sa asupra interferenţei virotice şi posibili- 
tatea utilizării ei în scopuri imunologice, doctor Wheelock a inoculat unor şoareci o 
cultură de virus Sendai, care îmbolnăvește căile respiratorii. După citeva zile s-a 
inoculat prin injecții aceloraşi animale o soluţie conținînd un virus cunoscut că 
provoacă leucemia. Șoarecii astfel tratați au făcut o formă mult mai puţin gravă 
decît pe cea pe care au contractat-o alte animale care nu fuseseră în prealabil inocu- 
late cu virus Sendai... 

Tratamentul aplicat după contractarea leucemiei de către animale nu a dat 
însă rezultate, virusul Sendai fiind, în acest caz, fără efect. 

Dacă cancerul se va dovedi a fi, la oameni, o boală virotică, dr. Wheelock 
apreciază că injectarea în anumite doze a unor virusuri de tipul celor care 
dau răceala, cu acțiune limitată asupra organismului și cu care în orice caz omul 
este în mod continuu în contact, poate conferi o protecţie naturală împotriva 
virusurilor cancerigene. 

Citva timp le-am citit cu interes — iată: 

„Vinători ! folosiți doar pasta MLIN !“ sau „Vreți să fiţi veseli? — Viînaţi opteri !" etc. 

La ora șapte seara am descins pe aeroportul lcicolo. De-abia apusese soarele albastru. În 
razele celui roşu, care se afla încă suficient de sus, toate în Jur păreau a fi cuprinse de incendiu. Toc- 
mai atunci, alături de racheta mea, cobora maiestuos un crucișător galactic. Sub fuzela]ul lui s-au 
desfășurat impresionante scene de bun venit. Despărţiţi de luni de zile, ardriţii se aruncau unul în 
braţele celuilalt, scoțind strigăte vesele. După aceea, cu toţii, taţi, mame, copii, strinși tandru în 
gheme ce radiau de bucurie în bătaia razelor solare, s-au îndreptat grăbiţi spre ieșire. Am pornit-o 
şi eu pe urmele familiilor ce rulau armonios: îndată după aeroport se afla staţia de rablobuze. Am 
urcat. 

Acest vehicul, împodobit în partea superioară cu litere de aur ce se îmbinau în inscripţia: 
„PASTA AFAR ViNEAZĂ SINGURĂ !“, poate fi asemuit unui șvaiţer; în orificiile lui mari se aflau 
instalate persoanele mature, în cele mici — copiii. De-abia m-am așezat și rablobuzul a luat-o din lac. 
Înconjurat de miezul lui cristalin, vedeam deasupra mea, sub mine și de Jur împrejurul meu siluetele 
simpatice, strălucitoare și divers colorate ale celorlalți pasageri. Am băgat mîna în buzunar după un 
volum Baedeker*, fiindcă venise timpul să fac cunoştinţă cu indicaţiile acestuia, dar cît de mare mi-a 
fost nedumerirea cînd am văzut că ţin în mînă un volum cetratează despre planeta Enteuropia, ce se 
afla lao distanță de trei milioane de ani-lumină de locul unde mă găseam. Baedekerul necesar rămăsese 
acasă. Al naibii de distrat mai sînt! 

Nu era o altă soluţie decit să mă duc la reprezentanța de pe lcicolo a cunoscutului birou 
astronautic Galax. 

Cînd m-am adresat amabilului conducător, acesta a oprit imediat rablobuzul, mi-a indicat 
o uriașă clădire și s-a schimbat cordial la față, luîndu-și la revedere. 

Amstat o clipă nemișcat, încîntat fiind de priveliștea extraordinară a căderii amurgului. Ardriţii 
nu folosesc Iluminatul artificial, fiindcă ei înşişi sînt luminescenţi. Aleea Mrudr, pe care mă aflam, 
era plină de forfota şi filfiirile trecătorilor; o tînără ardrită, trecînd pe lingă mine, a început să 
irizeze șăgalnic în cercuri aurii ce apăreau dinăuntrul abajJurului ei, dar, recunoscînd că sînt un 
străin, s-a stins pe dată modest. 

Clădirile apropiate și cele îndepărtate Jucau în lumina locatarilor ce se întorceau la casele 
lor; copiii care alergau pe scări se asemănau curcubeelor—toate acestea erau atit de atră- 
gătoare, atit de viu colorate încît, pur și simplu, nu-mi venea să mă mai urnesc din loc; tre- 
buia totuși s-o fac, de teamă să nu se închidă Galaxul. J 

În vestibulul biroului de turism am fost îndrumat la etajul 23, la secția provincială. Din păcate, 
acesta este adevărul trist și ireversibil: Pămîntul se află într-o regiune a Cosmosului prea puțin cunos- 
cută și frecventată. 

Incețoşată de tulburare, funcționara, căreia m-am adresat la serviciul de deservire turistică, 
mi-a spus că, din păcate, Galaxul nu dispune de un ghid și nici de un plan anume alcătuit pentru 
pămiînteni, întrucît aceștia nu vin pe Enteropia decît poate o dată la un secol. Mi-a propus deci un 
ghid pentru jupiterieni, pe considerentul originii solare comune a lui Jupiter și a Terrei. L-am luat 
în lipsă de ceva mai bun și am rugat-o să-mi rezerve o cameră la hotelul „Cosmonia“. M-am înscris, 
de asemenea, să particip la o vînătoare organizată de Galax, iar după aceea am ieșit în oraș. Mă aflam 
totuși într-o situaţie nu prea comodă, fiindcă nu eram luminescent ca toți ceilalţi. De aceea, întîlnind 
la o încrucișare un ardrit ce reglementa circulaţia, m-am oprit și, în lumina lui, am răsfoit ghidul 
primit. După cum era de așteptat, el conținea informaţii despre locul unde poţi să te aprovizionezi cu 
produse metanice, despre ce trebuie să faci cu ventuzele la recepțiile oficiale etc. L-am aruncat deci la 
coș și, oprind un eboret în trecere, am cerut să fiu dus în cartierul clădirilor înalte, pneumatice... 

ntorcîndu-mă la hotel, n-am închis în noaptea aceea nici măcar un ochi. De-abia în zori m-am 
convins că personalul hotelului, neprimind date mai precise de la Galax, mi-a așternut patul cu un strat 
gros de azbest, ceea ce constituie rodul unei vechi experienţe, cînd unii clienți de pe alte meleaguri 
ardeau cu trupul lor patul pînă la arcuri. Dimineaţa am salutat cu bucurie pe reprezentantul lui 


* Baedeker — veche editură de ghiduri (n.r.). 

Galax, care a sosit la ora 10 călare pe un eboret încărcat cu întreg arsenalul de arme şi paste de 
vînătoare. 

— Ne-aţi vînat niciodată fundeli ? s-a informat ghidul meu. 

— Nu. Poate veţi fi atît de bun și mă veți instrui... , am spus zimbind. 

— Sint la dispoziția dv., a răspuns ghidul. 

Ghidul era un ardrit zvelt, cu o carnaţie sticloasă, dar învăluit într-o țesătură de un albas- 
tru închis — un astfel de veșmiînt nu văzusem încă pe planetă. Cînd i-am împărtășit observaţia mea, 
mi-a explicat că aceasta este ținuta de vînătoare, necesară pentru a induce în eroare vinatul; ceea ce 
consideram a fi o țesătură nu era decît o substanță specială, ce acoperea corpul, un fel de îmbrăcăminte 
menită să camufleze cu desăvirșire lumina naturală a ardriţilor, care putea să-i sperie pe fundeli. 

Ghidul a scos din servietă o foaie tipărită și mi-a întins-o ca s-o studiez; am păstrat-o printre 
hîrtiile mele. lat-o: 


VÎNAREA FUNDELILOR 


.— Instrucţiuni pentru străini — 


Fundelul, ca animal cinegetic, prezintă cele mai înalte cerințe vinătorului, atît în privinţa 
însuşirilor personale, cît şi în aceea a experienţei vînătoreșşti. Întrucît în cursul evoluţiei s-au 
adaptat la ploile meteoritice prin crearea unei cuirase de nestrăpuns, fundelii sînt vînaţi 
dinăuntru. 

Pentru vînarea fundelilor sînt necesare: 

A) în faza iniţială — o pastă suport, sos de ciuperci, tarhon, sare și piper; 

B) în faza propriu-zisă — o măturică de orez, o bombă cu explozie întirziată. 

|. Pregătirea locului de bătaie. 

Fundelii sînt vinați cu momeală. Vinătorul, după ce s-a fricționat în prealabil cu pasta 
suport, se așază pe vine la marginea unui şanţ, iar apoi tovarășii lui îl presară cu tarhon tăiat 
mărunt şi îl condimentează după gust. 

II. În această poziţie trebuie așteptat fundelul. 

Cînd animalul se apropie trebuie păstrată liniştea şi cu ambele mîini apucată bomba cu 
explozie întîrziată, ţinută între genunchi. Fundelul flămînd își înghite de obicei prada dintr-o dată. 
Dacă fundelul nu „mușcă“, puteți să-l mîngiiați puțin pe limbă pentru a-l stimula. Atunci cînd vă 
ameninţă insuccesul, unii recomandă să vă mai săraţi puțin, dar acesta este un pas riscant, întru- 
cît fundelul poate să strănute. Puţini vînători au supraviețuit acestui strănut. 

11|. Fundelul, care a luat momeala, se linge pe bot şi pleacă. După ce a fost înghiţit, vînă- 
torul trece de îndată la faza activă, adică cu ajutorul măturicii scutură de pe el tarhonul, sarea 
şi piperul, pentru ca pasta să-şi poată desfășura acțiunea ei purgativă, după aceea fixează bomba 
cu explozie întîrziată şi se depărtează cît poate de repede în direcția contrară celeia din care a 
venit. 

IV. Părăsind fundelul, trebuie să fiți cu băgare de seamă pentru a cădea în picioare și în 
miîini, altfel riscați să vă loviți în cădere. 

Atenţie! Folosirea unor condimente excesiv de picante este interzisă. De asemenea, 
se interzice momirea fundelilor cu bombe acoperite cu tarhon. Astfel de cazuri vor fi urmărite şi 
pedepsite drept braconaj. 

La capătul rezervației de vinătoare ne aştepta brigadierul Wauwr, înconjurat de o familie ce 
strălucea ca un cristal în soare. Se arătară deosebit de cordiali și de ospitalieri. Invitaţi să luăm o gus- 
tare, am petrecut în casa lui citeva ore, ascultind diferite întîmplări dinviaţa fundelilor și aventurile de 
vinătoare ale lui Wauwr și ale fiilor acestuia. 

Deodată a intrat în goană un hăitaş, care a adus ştirea că fundelii sînt numai buni de a fi vînaţi. 

— Fundelii, mi-a explicat brigadierul, trebuie, în prealabil, hăituiți bine pentru a-i flăminzi. 

Uns cu pastă, înarmat cu bomba și cu condimentele necesare, am purces în tovărășia lui Wauwr 
și a ghidului în adîncul hăţișului. 

Ne strecuram anevoie, ocolind din cînd în cînd urmele de fundel, asemănătoare unor gropi 
cu diametrul de 5 m. 

Marșul durase destul de mult. Deodată pămîntul a început să se cutremure, iar ghidul s-a oprit, 
făcîndu-mi un semn de tăcere. S-a auzit un vuiet puternic. 

— Auziţi ? a șoptit ghidul. 

— Aud, Este fundelul ? 

CAR Da. 

3 Înaintam acum mai încet și mai atent, Zgomotul amuțise și hățişul părea cufundat în liniște. 
În sfîrşit, printre arbori a început să se lumineze o poiană. La marginea acesteia și a unui șanț, tovarășii 
mei mi-au găsit un loc potrivit, m-am preparat și, verificînd dacă am la îndemînă măturica și bomba, 
am plecat în vîrful degetelor, recomandîndu-mi răbdare. 

Cîtăva vreme domni o liniște desăvirșită; picioarele îmi amorţiră de-a binelea. Cînd deodată 
pămîntul a început din nou să se cutremure. Am observat ceva mai departe o mişcare — virfurile co- 
pacilor de la marginea poienii se aplecară, apoi căzură. Trebuia să fie cu siguranță un exemplar 
grozav. Legănîndu-se maiestuos, fundelul se apropia de mine, adulmecînd zgomotos. Am prins cu am- 
bele mtini urechile bombei și aşteptam cu sînge rece. Fundelul s-a oprit la o distanță de vreo cinci sute 
de metri și se lingea pe bot. În adîncul măruntaielor lui străvezli se vedeau deslușit resturile multor 
vînători cărora experiența nu le-a reuşit. Erau ardriţi, dar şi vizitatori din alte planete. 

Citva timp fundelul a rămas în expectativă. Îmi era teamă că mă va părăsi, cînd, deodată, s-a 
apropiat și m-a gustat. Am auzit un plescăit surd și am pierdut pămîntul! 'de sub picioare. 

„A muşcat ! E grozav !" — m-am gîndit. În adîncul fundelului nu era chiar atît de întuneric, 
cum mi se păruse la început. Revenindu-mi, am ridicat bomba și am dat să fixez momentul exploziei, 
cînd am auzit deodată pe cineva tușind. Am ridicat capul şi am văzut în fața mea un ardrit necunoscut, 
aplecat ca și mine deasupra unei bombe. Timp de oclipăam privit unul la altul. 

— Ce faceţi aici ? l-am întrebat, 

— Vinez, a răspuns. 

— Și eu, am replicat. Dar, vă rog, să nu vă 
deranjJaţi. Aţi fost primul. 

— Nici vorbă, a răspuns. Sînteţi străin. 

— Ei și, voi păstra bomba mea pentru altă 
ocazie. Vă rog să nu vă întrerupeţi din pricina 
persoanei mele. 

— Nici gînd ! a strigat. Sînteţi doar oaspele 
nostru. - 

— În primul rînd sînt vînător. 

— lar eu, în primul rînd, gazdă și nu voi 
admite ca din cauza mea să renunţaţi la acest fundel ! 
De altfel, vă rog să vă grăbiţi, fiindcă pasta poate 
să înceapă să acţioneze | 

Într-adevăr, fundelul devenea neliniștit; chiar 
și aici i se auzea respiraţia grăbită, asemănătoare 
pufăitului a zeci de locomotive. 

Văz înd că nu-l voi convinge pe ardrit, am fixat 
bomba și am așteptat să vină şi noul meu tovarăș. 
În scurtă vreme am părăsit fundelul. Căzînd de 
la înălțimea a două etaje, mi-am scriîntit ușor 
piciorul. Fundelul, evident ușurat, a intrat din nou 
în hăţiș şi a început să doboare cu zgomot copacii. 

Deodată s-a auzit o detunătură puternică, 
Apoi totul s-a liniștit. 

— A căzut. Felicitările mele cordiale! a 
strigat vînătorul, strîngîndu-mi mîna. 

Tot atunci s-au apropiat ghidul şi briga- 
dierul rezervației. 

Întrucît cădea amurgul, trebuia să ne gră- 
bim; brigadierul mi-a promis să împăieze personal 
fundelul şi să mi-l trimită pe Pămînt cu prima 
rachetă-mărfar. 


În româneşte de ADRIAN ROGOZ și TEOFIL ROLL 


” 


Y O : 
FRY 


M. IONAȘCU 


Răsfoim filele istoriei. Din cînd în cînd ne oprim. În fata noastră apar oameni născuți parcă anume 
să încurce firele existenței. Nu înțelegem multe lucruri ṣi încercăm să aducem lumină; ne frămîntăm, 
„ne permitem chiar unele presupuneri, ca şi cum cele ale generațiilor dinaintea noastră nu ar fi sufi- 
ciente, şi toate astea numai din dorinţa de a afla adevărul. Căci, într-adevăr, sînt pagini în istoria ome- 
nirii unde adevărul şi neverosimilul, născocirea și realitatea merg mînă în mînă. 
Să exemplificăm. 

Un prim exemplu ni-l oferă o scriere a lui Herodot în care autorul istorisește unele întîm- 
plări din secolul al VI-lea î.e.n. 

Pe atunci împărat al Persiei era Cambyse, fiul lui Cyrus, „împăratul împăraţilor“, un om 
plin de cruzime, iute la mînie și foarte răzbunător. Vrînd să scape de fratele său Bardia, de 
care se temea, Cambyse porunci în taină ca acesta să fie ucis. Porunca îi fu îndeplinită, dar 
iată că deodată, pe cînd se afla încă în mijlocul armatei sale în 'Egiptul de-abia cucerit, sosi 
din Persia un sol cu vestea că acolo se proclamă împărat Bardia, celălalt fiu al lui Cyrus. 
Ce putea face? Numai el și ucigașul știau despre moartea lui Bardia. Pentru toți ceilalți, cel 
care preluase puterea în Persia era, într-adevăr, fiul lui Cyrus. Nu avea decît să se întoarcă 
imediat cu oastea sa în patrie pentru a-l răpune pe impostor. Dar soarta se pare că-l ajută 
pe acesta din urmă, căci, pe cînd încălecă, Cambyse își răni cu sabia piciorul şi, curînd, muri. 

Astfel, spune Herodot, unicul urmaş al lui Cyrus, „împăratul împăraţilor“, stăpîn al 
marelui imperiu persan,tieveni cel care-şi însușise numele lui Bardia. 

În țară era linişte. Doar printre marea aristocrație se vădea o nemulțumire mută. De ce 
noul rege nu iese de loc din palat? De ce nu primeşte pe nimeni dintre marii curteni? Dar dacă 
acest om nu-i Bardia? se întrebau în sinea lor tot mai mulţi dintre aceştia. 

La un moment dat, cineva dintre curteni avu bănuiala că regele nu este altul decit magicia- 
nul Gaumâta. Dar, cum erau în joc lucruri prea serioase, nu o împărtăși nimănui înainte de a se fi 
convins pe deplin că nu se înşală. Prin Fedima, fiica sa, care făcea parte din haremul regelui, 

- și folosindu-se de serviciile unui eunuc plătit, el încercă să afle dacă noul rege era într-adevăr 
Bardia. 

„Nu ştiu — răspunse fata la scrisoarea adusă de eunuc —, în harem nu vedem bărbaţi 
străini şi, înainte, eu nu l-am văzut pe Bardia niciodată.“ 

Într-o altă scrisoare, curteanul își povățuia fiica să stea de vorbă cu Atossa, sora lui Bardia; 
aceasta, fără îndoială, îi va putea spune mai mult. Dar nici de data aceasta nu primi un răspuns 
precis. Fiica sa nu putea vorbi cu Atossa, aşa cum nu putea vorbi cu nici o altă femeie din harem, 
căci „imediat ce acest om, oricine ar fi el, a devenit rege ne-a despărţit una de alta“ — scria 
Fedima. 

Toate acestea păreau, desigur, foarte ciudate, dar curteanul voia lucruri precise, aşa încît 
recurse în cele din urmă la ceea ce trebuia să-i aducă dovada supremă. 

Ştia că dintr-o anumită pricină de care se făcuse vinovat în faţa lui Cyrus, drept pedeapsă, 
magicianului i se tăiaseră urechile. 

„Cînd doarme — îi scrise curteanul fiicei sale — pipăie-i urechile. Dacă are urechi, soț îți 
este fiul lui Cyrus. Dacă nu are, înseamnă că bărbat îţi este magicianul”. 

După îndelungi ezitări, Fedima, cu toată frica de care era cuprinsă, căci știa că dacă va fi 
prinsă și regele este într-adevăr magicianul ar aştepta-o o moarte sigură, se hotărî totuși să 
facă aşa cum îi ceruse tatăl. 

li veni rîndul să meargă la soț. 

A doua zi dimineaţa, curteanul află că în persoana regelui se ascundea de fapt magicianul 
Gaumâta. Adună în grabă în casa sa șapte oameni dintre cei mai înalți dregători și, după ce 
jurară cu toţii să nu trădeze nimănui ceea ce vor afla, le împărtăși marea veste. Se pregăteau acum 
de despărțire. 

„Mai bine să nu fi aflat nimic“ — gîndea fiecare. Căci să pornească în acel moment împotriva 
magicianului, lipsiţi cum erau de armată, era imposibil, iar să amine răfuiala pînă își vor aduna 
forţe era periculos. Dacă cineva ar trăda? Pe toți i-ar aștepta o moarte cumplită. „Singur trădă- 
torul ar scăpa“ — gîndeau ei și poate că, despărțindu-se, fiecare ar fi pornit spre palat să-i ducă 
Vestea impostorului dacă Darius, fiul viceregelui, nu şi-ar fi spus gindul cu glas tare: 

— Trebuie să acţionăm chiar astăzi, le spuse el, şi dacă ziua de astăzi va trece fără să fi făcut 
nimic eu şi nimeni altul voi fi acela care voi demasca totul. 

Astfel, cei şapte, legaţi de o neîncredere reciprocă și cuprinși de frică, se îndreptară spre 
palat. Dat fiind rangul pe care-l dețineau, pătrunseră acolo cu ușurință. Doar în interiorul pala- 
tului eunucii încercară să-i dezarmeze. Nu reușiră însă căci fură repede doboriţi. Complotiștii 
înaintau acum spre apartamentele din interior. Zgomotul iscat atrase atenția magicianului. Din 
prudență, el dădu să se ascundă într-o cameră vecină, complet întunecată, dar chiar în aceeași 
clipă se năpusti asupra lui unul dintre complotiști. Darius, neștiind care era cel ce trebuia ucis, 
stătea cu sabia ridicată lîngă cei doi încleștaţi în bezna camerei într-o luptă pe viaţă şi pe moarte. 

— Loveşte odată! îi strigă cel care se lupta cu magicianul. 

— E întuneric, pot să te nimerescpetine. 

— Mi-e indiferent, ucide-ne pe amindoi... 

— Darius lovi şi-l omori pe impostor. 

Aşa povestește Herodot despre această stranie istorie. 

O stîncă uriașă ce poate fi întîlnită și astăzi pe drumul dintre Teheran și Bagdad păstrează 
săpată în piatră aceeași poveste. Însemnările acestea făcute din ordinul lui Darius se încheie ast- 
fel: „Darius a ucis pe magician și a devenit împărat“. 

Dar indivizi asemenea lui Gaumâta au mai apărut de-a lungul istoriei, jucînd uneori chiar 
un rol uriaș. Întotdeauna au dispărut însă la fel cum au apărut — incognito —, ascunzind cu tot 
dinadinsul cercetătorilor şi curiozității generațiilor care le-au urmat întreg adevărul despre ei. 


* 


Într-un moment de grea restriște pentru țară, cînd legiunile romane provocaseră grele 
înfrîngeri Macedoniei, cînd regele Perseu fusese ucis și urmaşi la tron nu existau (unicul fiu al lui 
Perseu, pe nume Filip, murise mai înainte), apăru deodată în Macedonia o persoană care semăna 
foarte bine cu Perseu și care susținea că este Filip. Cum atunci ţara avea nevoie de un coman- 
dant care să conducă lupta împotriva Romei, acest zis Filip este destul de repede recunoscut 
drept fiui lui Perseu de chiar rudele regelui și apoi şi de unele puteri amenințate și ele de peri- 
colul de a fi cotropite de romani. Noul rege porneşte împotriva romanilor şi obţine de citeva ori 
victorii strălucite. O sfirşește însă destul de rău. Fiind înfrînt într-o luptă, este luat prizonier și 
apoi ucis. 

Dar cine era în realitate noul rege? Toţi istoricii sînt de părere că nici într-un caz acesta 
n-a fost adevăratul Filip, fiul regelui Perseu. 

Unii dintre ei, printre care și Titus Livius, susțin că noul rege era Andrics, fiul unui postă- 
var. Dar, oricare ar fi fost originea socială a acestui Andrics, cert este că ea a dat multă bătaie 
de cap cercetătorilor de mai tîrziu. Şi, dacă adevărul nu a fost cunoscut nici în timpul scurtei lui 
domnii, cu atît mai mult nu a putut fi el stabilit de generaţiile veacurilor care au urmat. 

Asemenea impostori, și chiar destui la număr, cunoaște și istoria imperiului roman, 
precum și istoria Rusiei. Să ne oprim doar la „fiii“ lui Ivan cel Groaznic. 

Se ştie că ţarul Ivan al IV-lea cel Groaznic lăsă după moartea sa doi fii: pe Feodor de la 
prima soţie şi un minor, Dimitri, de la ultima lui soţie. Feodor Ivanovici, un om bolnăvicios şi 

slab ia minte, urmă tatălui său la tron (1584—1598). În anul 1591, deci încă în timpul domniei 
lui Feodor, întreaga Rusie află despre moartea (sau poate uciderea) în orășelul Uglici a ţareviciului 
Dimitri în vîrstă de 6 ani. 3 

Şapte ani mai tîrziu moare și țarul Feodor Ivanovici, ultimul ţar din dinastia Ruricilor. 
Boris Godunov devine ţar (1598) al Rusiei. 

Dar, iată, curînd după înscăunarea lui Boris, începu să se răspîndească zvonul că țareviciul 
Dimitri n-a fost ucis la Uglici, ci că a scăpat şi trăieşte în Polonia. Apoi, pe ia sfîrşitul toamnei 
anului 1604, apăru în Moscova, însoțit de un detașament de oșteni polonezi şi cîteva sotnii de 
cazaci ruşi, însuşi „țareviciul Dimitri“, cel care a rămas cunoscut în istorie sub numele de falsul 
Dimitri. După moartea lui urmează falsul Dimitri al II-lea şi chiar falsul Dimitri al III-lea. Și toți 
dîndu-se drept Dimitri, fiul lui Ivan cel Groaznic. 

Începe apoi perioada așa-zişilor fii ai acestor trei Dimitri. În anul 1644 apare deodată în 
Constantinopol „țareviciul Ivan Dimitrievici“. Un alt „fiu“ al unuia dintre acești Dimitri s-a 
anunţat în Polonia. Ca ciupercile apar și alţi „urmași“ ai ţareviciului: Augustin, Fedor, Kle- 
mentiu, Saveli, Semion, Gavril și Martin. > 

La fel de multe au fost și „viețile“ lui Petru al III-lea, ţarul rus care a domnit numai un an 
(1761—1762) şi a cărui moarte s-a anunțat cu totul pe neașteptate. Ca şi în cazul lui Dimitri, fiul 
lui Ivan cel Groaznic, același zvon începu să se răspîndească şi pe seama luiPetru al III-lea. Se spu- 
nea că țarul nu murise, ci stătea ascuns în popor, așteptînd doar momentul prielnic cînd să-şi 
cucerească locul ce pe drepti se cuvenea. Și, a apărut“. Era în anul 1765. Dar s-a dovedit destul 
de repede că acesta nu era altcineva decît soldatul dezertor Gavril Kremnev. 

„Petru al |ll-lea“, care a fost o dată biciuit în public într-o piață din Moscova (pedeapsa 
primită de soldatul dezertor din ordinul împărătesei Ecaterina a II-a), nu voia nici într-un chip să 
dispară. Umbra țarului mort se tîra prin Rusia, transpunîndu-se cînd în persoana unui țăran sau a 
unui soldat, cînd a unui cazac [cînd Pugaciov, cazacul de pe Don, a pornit răscoala țărănească 
(1773—1775), pentru mulți el nu era altcineva decît Petru IlI]. Se pare însă că de acum întinde- 
rile imperiului rus nu-i mai sînt suficiente. Apare un „Petru al |ll-lea“ şi în Muntenegru, unde, aju- 
tat de o serie de împrejurări, reuşeşte în cele din urmă să ocupe tronul din această țară. În Munte- 
negru i se zice mai mult Ştefan și, cum ţarul obişnuia să-și sfîrșească orice scriere cu cuvin- 
tele „Ştefan, mic cu cei mici, bun cu cei buni, rău cu cei răi“, în istorie rămîne sub numele de 
Ştefan cel Mic. 

Domnia „împăratului rus Petru al III-lea“ în Muntenegru a durat 6 ani şi poate că mai dura 
dacă n-ar fi fost ucis de către un servitor de-al său, plătit de turci. 

Dar nici de data aceasta „Petru al III-lea“ nu dispare definitiv de pe arena istoriei. Chiar 
în același an apare din nou cineva care se dă drept Patru al III-lea. Doisprezece ani cutreieră el 
numeroase orașe şi capitale europene, încercînd să-și găsească protectori. Intră în corespondență 
cu regi, îi scrie chiar lui Voltaire şi Rousseau. Dar, oricît se străduiește, nu reuşeşte să se vadă 
pe tron. În cele din urmă este arestat în Amsterdam și sfirşește tăindu-și venele în închisoarea 
care-l „găzduieşte“. 

Cu el fantoma lui Petru al Ill-lea a părăsit definitiv scena istoriei. 


* 


Alte şi alte pagini din istoria rusă. Ajungem la cele închinate domniei împăratului Ale- 
xandru | (1801—1825). Aflăm că acesta a murit în anul 1825, în Taganrog. Există însă şi versiunea 
potrivit căreia țarul la această dată ar fi renunţat la putere şi că, ascunzindu-se de cei de la 
curtea sa, ar fi trăit încă 40 de ani în Siberia sub numele de bătriînul Feodor Kuzmici. 

Şi, dacă Alexandru I intenţiona într-adevăr să înceapă o altă viață, șederea lui în Taganrog 
i-a oferit ocazia cea mai bună. Se spune că puţin înainte de „moartea“ împăratului în Taganrog 

muri Maskov, curierul împăratului care, după cum afirmăcronicile, semăna cu ţarul: aceeași 
statură înaltă și oarecum aceeași fizionomie. 

Într-unsicriu bine pecetluit, cadavrul „împăratului“ a fost trimis la Petersburg și timp de 6 
zile a stat acolo în mănăstirea Kazansk. A fost deschis o singură dată, noaptea, pentru membrii 
familiei imperiale. La vederea cadavrului, glăsuiesc însemnările păstrate, mama lui Alexandru 
observă că fața fiului ei se schimbase foarte mult. Puse totul pe seama morţii. Totuşi zvonul că în 
locul împăratului ar fi fost înmormîntat un alt om nu întîrzie să apară. 

Bătrînul Fedor Kuzmici — împăratul — se ivi în Siberia la 10 ani după acest eveniment. 
A trăit acolo patruzeci de ani şi-n tot acest timp niciodată nimeni din jurul său nu a aflat vreun 
amănunt în legătură cu trecutul lui. Ținuta militară, înalta instruire pe care o avea, 
cunoaşterea mai multor limbi și, în plus, informaţiile ample pe care le oferea în discuţiile privind 
înalta societate petersburgheză erau lucruri uimitoare pentru un om care ducea un trai simplu 
aşa cum ducea Feodor Kuzmici. Nu este de mirare deci dacă, adăugînd la toate acestea şi o asemă- 
nare fizică cu împăratul, foarte mulți l-au identificat pe Feodor Kuzmici cu Alexandru |. S-a crezut 
că poate măcar moartea bătrînului va lămuri pe deplin această enigmă. Dar nimic nou nu s-a 
aflat nici după aceea. Hirtiile lăsate de Feodor Kuzmici, care, așa cum spunea însuși autorul lor, 
aveau să-i dezlege taina, nu au lămurit nimic, căci, fiind cifrate, nimeni nu le-a putut citi. 

Multe îndoieli a stîrnit și ultima pagină din viața lui Napoleon Bonaparte. 

Mulţi istorici, vorbind de Napoleon, amintesc în cărțile lor numele soldatului Frangols 
Eugen Robo. În tot timpul domniei împăratului, Robo a făcut parte din suita acestuia. Semăna 
izbitor cu Napoleon, ceea ce-i atrăsese porecla de „împăratul“. 

De ce a ținut Napoleon în permanenţă lîngă sine propria-i dublură nu se ştie. Se fac 
doar presupuneri. Cînd Napoleon a fost exilat pe insula Sfînta Elena, Robo s-a întors în satul 
natal. De îndată însă atît ministrul poliției regale, cît și „altcineva“ și-au amintit de extraordinara 
asemănare dintre cei doi. Primul ordonă ca acesta să fie bine supravegheat, iar „alţii“ — desigur, 
dintre admiratorii lui Napoleon — făcură ca Robo să dispară. Din acea noapte de toamnă a anului 
1818, cînd Robo și-a părăsit casa, nu s-a mai aflat nimic despre el. 

Există presupunerea, şi chiar mulți dintre istorici o susțin, că Napoleon ar fi părăsit insula, 
lăsînd în locu-i pe Robo, și,dacă este să luăm drept bună această presupunere, atunci devin expli- 
cabile unele lucruri care mult timp au apărut ca foarte stranii. i 

Aşa, de exemplu, o frază dintr-o scrisoare a comandantului insulei, datînd din toamna anu- 
lui 1818, în care comunică strict confidenţial că Napoleon a părăsit insula, capătă acum un sens. 

Sau schimbarea vădită ce intervenise în purtarea, în întregul fel de a fi al împăratului. Toţi 
cei care l-au vizitat pe Napoleon după această dată amintesc în însemnările lor că fostul împărat 
era acum de nerecunoscut. | se schimbaseră manierele, scrisul. Mulţi factori, bine ştiuți de Napo- 
leon, erau complet necunoscuți prizonierului de pe insulă. 

Despre ceea ce s-a întîmplat cu Napoleon după ce a fugit de pe insulă (dacă cumva acesta 
este adevărul), despre felul cum și-a sfîrșit zilele există mai multe versiuni. Dar de acestea 
nu ne vom ocupa aici. 


Înainte de a încheia, revenim la cele prezentate mai sus și ne întrebăm: s-au întîmplat 
oare lucrurile întocmai așa cum am căutat să le redăm noi? Ne-am folosit de însemnările istori- 
cilor, unii din vremuri mai îndepărtate, alții contemporani cu noi. Cît adevăr şi cîtă născocire 
există în tot ce spun ei? Poate nu vom afla niciodată. Și vor continua astfel să existe pagini în 
istorie unde adevărul și neverosimilul își dau mîna, iar legendele născute pe marginea lor vor 
mai trăi un timp, apoi vor dispărea așa cum dispar legendele. 

Taina vasului 


„MARIA CELESTA” 


MARCELA PĂUN 


ît de cutremurătoare lucruri se 

pot întîmpla în viață! Dar ceea 

ce este cel mai ciudat esfe faptul 

că multe dintre întîmplările care 

au loc rămîn pentru multă vreme 

sau chiar pentru totdeauna în- 

văluite de mister. Oamenii, mînați de setea 

curiozității lor, oricît s-ar strădui să sta- 

bilească cauzele reale ale acestora, de multe 

ori se dovedesc slabi în fața necunoscutului, 

Cele ce vom relata aici au părut la vremea 

lor, cînd au avut loc, tot atît de enigmatice ca 

și astăzi, după aproape 100 de ani. Acelaşi mis- 

ter învăluie și în zilele noastre dispariţia echi- 

pajului brigantinei „Maria Celesta“. O dispa- 

riție explicată în fel și fel de chipuri, fără însă 

a putea ști cum s-au întîmplat lucrurile în rea- 

litate, căci, se pare, oceanul a îngropat în adîn- 
cul apelor sale orice lămurire. 


* 


Era în ziua de 4 decembrie, anul 1872, cînd de 
pe bricul englez „Deea Gratzia“, aflat la o de- 
părtare de 600 mile de Gibraltar, fu observat 
un vas a cărui legănare haotică pe valurile ocea- 
nului stîrni curiozitatea celor de față. Apropi- 
indu-se de acesta, căpitanul vasului „Deea 
Gratzia“ recunoscu însemnele vasului „Maria 
Celesta“ — brigantina pe care, după cum bine 
știa, o conducea vechiul său prieten, căpitanul 
Briggs din New York. 

Cum la strigătele lui puternice nimeni de pe 
„Celesta“ nu răspundea, căpitanul, intrigat de 
tăcerea încremenită ce părea să stăpinească 
vasul, porunci să fie coborîtă barca. Curînd 
apărură la bordul brigantinei “primul ofițer 
— timonierul Oliver Dewy — împreună cu doi 
marinari. Pe puntea „Mariei Celesta" nu găsiră 
pe nimeni. Trinchetul mic avea pînzele rupte, 
care acum, în bătaia vîntului dezlănțuit, se lo- 
veau de catarg și vergă. Lipsea o barcă. Capa- 
cele de lemn ale gurilor de magazie zăceau 
aruncate în toate părțile. Ferestrele de la ca- 
bina căpitanului erau bătute în cuie și astupate 
cu scînduri și pînză groasă. În interiorul cabinei 
găsiră jurnalul de bord deschis. Ultimele în- 
semnări arătau că „Maria Celesta“ a atins cu 
bine latitudinea nordică de 38° și 21” și longi- 
tudinea vestică de 17” și 37' — adică tocmai 
punctul în care vasul fusese reperat de „Deea 
Gratzia“. Lipsa cronometrului, sextantului și a 
tabelei cu înclinația Soarelui, ca și busola care 
zăcea sfărîmată pe jos, fură observate imediat 
de bătrînul timonier. Luminatorul de sus al 
cabinei era deschis. Toate lucrurile aflate în 
cabină erau umede. În sertarul mesei găsiră 
o sumă importantă de bani în bancnote engle- 
zești şi o casetă cu podoabe femeiești. În ca- 
bina vecină se afla o mașină de cusut, cuo că- 
mășuţă de copil neterminată pe ea. Așadar, pe 


vas s-a aflat și o femeie. Dar cînd pătrunseră 
în încăperea din provăa marinarilor, uimirealor 
fu şi mai mare: patru hamace pregătite cugrijă 
îşi așteptau parcă stăpînii lor; pe masă se 
aflau pipe care nu fuseseră fumate pînă la capăt 
şi de care, după obiceiul marinăresc, posesorii 
lor nu se despart decît la moarte. Alături de 
încăperea marinarilor, pe dunetă, se aflau la 
uscat patru bluze marinăreşti și niște cizme. 

În bucătăria vasului constatară existența 
unei cantități mari de apă de băut, de făină, 
carne sărată, cartofi, legume. Cei trei oameni 
de pe „Deea Gratzia“ coborîră apoi în cală. 
Aici erau foarte multe butoaie cu spirt. Doar 
unul era desfăcut şi îi lipsea cam o treime din 
conținut. 

Toate aceste date timonierul le raportă că- 
pitanului lor la întoarcerea pe „Deea Gratzia”. 

— Unde să fi dispărut toți cei de pe „Maria 
Celesta“? se întreba căpitanul. Ştia că dacă 
Briggs se afla pe vas împreună cu soția sa, 
trebuia să fie cu ei și Sofia, fetiţa lor, în vîrstă 
de 5 ani. Se pierdea în fel de fel de presupuneri: 
Spirtul? Să fie vorba de o răzvrătire a echi- 
pajului? O crimă? Nu fusese observată însă nici 
o urmă de luptă. Dacă marinarii au fugit cu 
barca care lipsea pe insula Santa-Maria, cel mai 
Apropiat punct unde puteau să debarce? 

Hotărî ca ambele vase, unul sub comanda 
sa, iar „Maria Celesta" sub comanda lui Oliver 
Dewy, să se îndrepte spre Gibraltar. Ajunse 
aici în ziua de 12 decembrie 1872, iar Oliver 
Dewy — a doua zi. 

Cercetată de o comisie specială a flotei 
militare engleze, brigantina oferi noi detalii 
care scăpară celor ce o cercetaseră mai înainte. 
În extremitatea din provă a vasului au fost 
descoperite două tăieturi simetrice la un me- 
tru deasupra liniei de plutire, pe o lungimede 
aproape doi metri. Care era proveniența sau 
rostul lor, nimeni nu a putut spune. Un alt 
element descoperit a fost o sabie veche de ofi- 
ter de marină, împodobită cu stema Ordinului 
de Malta şi semănînd cu un iatagan turcesc. Pe 
tăișul ei erau pete ce păreau a fi sînge închegat. 

Dar cu tot timpul pierdut pentru cercetări, 
oricîte comisii au fost organizate în acest scop, 
răspunsul la întrebarea unde au dispărut oa- 
menii de pe „Maria Celesta" nu a putut fi dat. 
S-au făcut, desigur, nenumărate presupuneri, 
unele cu adevărat fantastice. Se vorbea de un 
atac pirateresc sau chiar de un atac al unor 
caracatițe uriaşe asupra vasului. 

Dacă la început, în primele zile după ce 
vasul ancoră în Gibraltar exista speranţa că 
echipajul îşi va face poate apariţia în vreun port 
al lumii (la început comisia considera că vasul 
a fost părăsit de echipaj, care, fie că a murit 
în timp ce se afla în barcă, fie că fusese luat de 
vreun vas ce trecea pe acolo), după cîteva luni 
această speranță fu părăsită. Despre nimeni 
de pe brigantină nu s-a mai aflat nimic, nici- 
odată. Cum au dispărut ei, în ce împrejurări 
anume, căutau să răspundă feluritele ipoteze 
lansate de specialiști sau nespecialiști contem- 
porani cu echipajul sau aparţinind generaţiilor 
de mai tîrziu, 


Una dintre acestea susținea că echipajul, 
observînd o trombă uriașă care se apropia de 
ei, cuprins de panică, a părăsit în grabă vasul, 
plecind cu barca. Tromba a atins brigantina, 
a rupt vela, a smuls capacele gurilor de magazie 
și a umplut-o cu apă. Barca s-a răsturnat, iar 
oamenii din ea s-au înecat. 

Potrivit unei alte ipoteze, sub presiunea 
vaporilor de spirt care s-au acumulat în cală 
au sărit capacele gurilor de magazie. Echipajul, 
crezînd că s-a produs o explozie, a părăsit ime- 
diat vasul, coborînd în barcă. În loc să se sal- 
veze, în timpul furtunii ei au pierit sau poate 
că au murit de sete, căci, în graba în care au 
părăsit vasul, au uitat să ia cu ei apă de băut. 

Au existat, de asemenea, și alte ipoteze. Se 
spunea că pe vas ar fi izbucnit o epidemie de 
ciumă. O parte dintre membrii echipajului ar 
fi refuzat să părăsească brigantina, insistînd ca 
doar căpitanul, soţia şi fetiţa lor să coboare 
în barcă. Fiind furtună, barca a dispărut în va- 
lurile oceanului. Cei rămași la bord au pătruns 
în cală, au umblat la butoiul cu spirt, s-au îm- 
bătat și au căzut peste bord. 

O altă variantă a căutat să explice această 
dispariție legînd-o de existenţa celor două tă- 
jeturi din extremitatea din provă a vasului. 
Rostul acestora, după ei, era să susțină o mică 
platformă închisă, construită special pentru 
micuța Sofia, de unde, ferită de primejdia 
de a cădea peste bord, ea privea cu plăcere 
delfinii din apă. Cînd în una dintre zile echipa- 
jul a organizat o întrecere la înot, pe această 
platformă s-au adunat marinarii; acolo se afla 
şi fetița. Platforma nu a rezistat la această 
greutate și s-a rupt. Oamenii căzuți în apă au 
fost atacați de rechini. Căpitanul a coborit 
barca, dar ea s-a răsturmat și s-a scufundat. 
El a murit înecat. Rămînînd singură la bord, 
soția căpitanului, îndurerată, s-a aruncat în apă. 

Și astfel, doar presupuneri. Una după alta, 
mai mult sau mai puţin verosimile. Care însă 
este adevărata cauză a dispariţiei celor de pe 
„Maria Celesta“?. În ce împrejurări au fost ne- 
voiți să părăsească vasul? Cu exactitate, ni- 
meni nu poate ști. Doar apele oceanului ar pu- 
tea spune ceva. Dar oricît 
de zgomotoase sînt ele, 
ridicîndu-se și coborînd în 
valuri uneori cît casa, taina 
brigantinei nu o vor trăda 
poate niciodată. Legenda 
despre „Maria Celesta“, ca 
și cea despre „Olandezul 
zburător“ vor tulbura mai 
departe generațiile vi- 
itoare. 

ARUL B 


IGICLETEI 


Ing. GHEORGHE STÂĂNCIULESCU 


Bicicleta este cel mai popular și totodată cel mai ieftin mijloc de transport. În special în rîndu- 
rile tineretului, bicicleta este foarte răspîndită şi permite mici plimbări în aer liber sau mici excursii 


în locuri pitorești vecine orașelor sau satelor. 


În excursii, un mic receptor portabil ne 
poate procura satisfacţii deosebite. Pentru 
aceasta descriem în continuare un mic receptor 
montat în întregime în farul de la bicicletă. 
Alimentarea acestui receptor se face de lao 
baterie de mici dimensiuni cu tensiunea de 
alimentare de? V. 

Avantajul unui asemenea receptor este 
faptul că permite recepţia postului: dorit 
chiar în timpul deplasării cu bicicleta, folosindo 
cască miniaturală ce se introduce într-una din 
urechile biciclistului. 

Ca antenă se folosește o antenă telescopică 
de circa | m lungime de tipul celor folosite 
la receptoarele portative sau la automobile, 
prinsă în partea din spate a farului printr-un 
izolator. 

Schema electrică este prezentată în figura | 
și reprezintă un receptor cu reacție echipat 
cu trei tranzistoare. Semnalele de radiofrec- 
venţă căpătate de antenă sînt aplicate circuitu- 
lui acordat format din condensatorul variabil 
C, și bobina Ls, care constituie circuitul selec- 
tiv al aparatului. 

De la o priză a bobinajului astfel făcută 
încît să permită adaptarea impedanţei mari a 
circuitului acordat cu impedanţa circuitului 
bazei primului tranzistor și prin intermediul 
condensatorului ceramic Ca tensiunea de 
radiofrecvență este aplicată pe baza tranzisto- 
rului TR,, care îndeplinește funcțiile de detec- 
tor cu reacție pozitivă şi de amplificator de 
audiofrecvență. 

Curenţii de radiofrecvență amplificați din 
circuitul de colector trec prin bobina L}, de 
unde prin inducție trec în La, respectiv în 

circuitul acordat obținîndu-se astfel fenome- 
nul de reacție pozitivă. 

Gradul reacției pozitive se dozează prin 
micșorarea distanței între L, și La și cu ajutorul 
potențiometrului Ra, cu care se reglează pola- 
rizarea bazei tranzistorului, sensibilitatea şi 
selectivitatea maximă găsindu-se în imediata 
apropiere a punctului de acroșaj. Tensiunea de 
audiofrecvență este aplicată celui de-al doilea 
tranzistor prin intermediul condensatorului 
electrolitic Ce, amplificată de tranzistorul 
TRa și apoi prin intermediul transformatorului 
T, cu raportul 1/4— 1/5, aplicată pe baza celui 
de-al treilea tranzistor. În cazul cînd nu 
se poate procura  transformatorul T}, 
se poate folosi între ultimele două 

Pig. 4 Ri nu este y a) 
tranzistoare un cuplaj prin rezistență — con- 
densator ; circuitul în acest caz fiind cel figurat 
punctat pe schemă. Amplificarea în cazul din 
urmă fiind mai mică decît prin folosirea trans- 
formatorului, se va prefera prima soluție. 

În circuitul de colector al ultimului tranzistor 
TR, se conectează casca miniaturală de tip 
electromagnetic cu o impedanță de 5000, 
care tansformă curenții de audiofrecvenţă 
în semnale sonore. Remarcăm în montaj pre- 
zenţa condensatorului electrolitic C, de 50uF, 
care are rolul de a elimina fluctuațiile tensiunii 
de alimentare în ritmul curenților de audio- 
frecvență atunci cînd bateria de alimentare 
este uzată, deoarece aceste fluctuații provoacă 
distorsiuni nedorite. 

Realizarea practică a receptorului este 
arătată în figura 2. Pentru început vom con- 
fecționa un suport din material izolant, bache- 
lită sau pertinax, care să corespundă ca formă 
cu secțiunea farului așa cum se arată în figura 3. 
"Pe acest suport se fac orificii în care se introduc 
mici nituri care vor permite fixarea cu ușurință 
a pieselor componente așa cum se vede şi 
din figura 2. 

În figura 4 este arătată cealaltă față a supor- 
tului izolant pe care se fixează cele trei tranzis- 
toare. Bobinajele L} de reacție și La de acord 
se realizează pe o bară de ferită cu diametrul 
de 9 mm și lungimea de aproximativ 80 mm. 
De fapt lungimea se va stabili astfel încît să 
corespundă diametrului părții din față a 
farului, iar fixarea ei se va face de suportul 
izolant cu ajutorul unui adeziv. Ambele bobi- 
naje se realizează cu conductor de cupru 
emailat cu diametrul de 0,3 mm. Bobina L, 
are 10 spire adiacente, iar La — 60 de spire 
adiacente cu priză la spira 6 de la masă. Bobi- 
najul L, nu se va realiza direct pe ferită, ci pe 
un cilindru de carton așezat peste ferită și 
avînd posibilitatea de a fi mișcat pe aceasta 
mai aproape sau mai departe de L, Acest 
reglaj este necesar pentru dozarea reacției 
pozitive, deoarece gradul de reacție este mai 
mic cînd montajul se găsește în interiorul 
farului. În cazul în care reacția pozitivă nu se 

produce nici la o apropiere mare a celor 
două bobinaje se vor inversa legăturile la 
bobinajul Lı. Condensatorul variabil C, și 
potențiometrul Ra sînt fixate pe peretele 
metalic al farului astfel încît să fie ușor accesi- 
bile pentru reglaje și în timpul mersului. 

Reglajul receptorului este simplu și se 
reduce la determinarea distanţei dintre L, şi 
La pentru care reacția pozitivă se produce la 
mijlocul cursei potențiometrului Ra. Se acor- 
dează circuitul de intrare pe emisiunea dorită 
şi se reglează reacția pozitivă prin Ra pînă 
lîngă punctul de acroșaj care se manifestă 
printr-o ușoară pocnitură urmată de un fîştit 
caracteristic, - 

Pentru a evita eventualele contacte nedorite 
provocate de peretele metalic al jfarului este 
bine să acoperim partea interioară a acestuia 
cu hîrtie izolantă, legîndu-se la aceasta numai 
contactul de masă al montajului. Se va acorda 
atenţie respectării polarităţii condensatoarelor 
electrolitice la montare. 

Piesele componente vor fi de tip miniatural, 
inclusiv C, şi Ra, pentru a respecta dimensiu- 
nile impuse montajului. Tranzistoarele vor fi 
de tipul EFT 307 sau OC 45 sau x 13 pentru 
TR, și EFT 351| sau OC 7I sau MI3 pentru 


TRa și TRs. Transformatorul T, va fi de aseme- 
nea miniatural pe tole de permaloy de tipul 
folosit în receptoarele cu tranzistoăre. 

Construind acest receptor, se poate îmbina 
plăcerea plimbărilor pe bicicletă cu aceea de a 
urmări programele radiofonice 


CETATEA METALULUI ALD 


ħ secolul XX, pe piața mondială avea să devină tot mai căutat 
de pildă, fierul, 


un metal cu mult mai tînăr decît altele, ca, 


Uzina 
de 
aluminiu 
S/atina 


Ing. FILIP IOAN 
director, — U.A. Slatina 


cuprul sau zincul, dar cu însușiri fizico-mecanice și chimice 
deosebit de valoroase. Fiind un metal foarte ușor, cu densitatea 
de numai 2,7, rezistent la acțiunea agenţilor chimici și atmosfe- 
rici, inalterabil și cu o mare conductibilitate, aluminiul a ajuns 
în scurtă vreme un metal foarte solicitat în industria de avioane, 
de autovehicule, în industria ușoară (pentru articole de menaj 
şi la ambalaje diverse), în industria electrotehnică (ca înlocuitor 
al conductorilor de cupru), precum şi în confecționarea timplă- 


riilor metalice și oglinzilor. 


ndustria aluminiului s-a dezvoltat cu pași 

repezi, ajungînd de la 6 000 de tone în 1900 

la circa 6 000 000 de tone în 1965. 

În țara noastră, valorificarea bauxitei existente 
în munţii Apuseni a preocupat de multă vreme 
pe oamenii de ştiinţă, dar primele încercări de 
creare a unei industrii de aluminiu, făcute în 
regimul trecut, au eșuat. Stația-pilot înființată 
la Tîrnăveni în anul 1939, după o documentație 
franceză dată de firma Pechiney, și-a încetat 
activitatea după o scurtă existență. Fabricarea 
aluminiului presupune în primul rînd consuma- 
rea unei uriașe cantități de energie electrică: 
pentru fiecare tonă de metal cîte 14 000 kilo- 
wați oră. 

Abia în anii puterii populare visul oamenilor 
de știință preocupați de fabricarea metalului 
alb a putut fi înfăptuit. Prin realizarea și depă- 
șirea primului plan de 10 ani de electrificare a 
țării și prin dezvoltarea industriei construc- 
toare de mașini s-au creat condiţiile construirii 
unui combinat de aluminiu în România. În 
urma unui temeinic studiu tehnic-economic s-a 
hotărît ca acest combinat să fie despărţit în 

două: Uzina de alumină a fost amplasată la 
Oradea, în apropierea minelor de bauxită din 
munții Apuseni, iar Uzina de aluminiu la Sla- 
tina, oraș în care s-a format un mare nod ener- 
getic ce permite alimentarea din patru surse 
diferite. 

În vara anului 1963 a început construirea 
Uzinei de aluminiu Slatina și la mai puţin de 2 
ani, la 30 iunie 1965, prima șarjă de aluminiu 
avea să-și arunce sclipirile argintii pe feţele 
îmbujorate de bucurie ale muncitorilor între- 
prinderii. Se născuse „Alro“ — aluminiul ro- 
mânesc, mîndria slătinenilor —, se născuse o 
nouă ramură industrială în Republica Socia- 
listă România, 


Atenţie, se lucrează 
cu izotopi radioactivi! 


Tehnologia de fabricație a aluminiului pre- 
supune două etape distincte: din bauxită se 
produce alumină, apoi din alumină — alumi- 
niul. În ce priveşte materia primă de bază, 


aceasta se găsește din belșug în patria noastră 
sub formă de bauxită, nefeline și alte minereuri 
de aluminiu. à 

La uzina din Oradea, alumina se obține din 
bauxită prin procedeul Bayer; alumina 
sub forma unui praf alb este transportată 
cu cisternele la Slatina. 

n afară de alumină, pentru fabricarea alu- 
miniului prin electroliză sînt necesari anozii, 
sărurile de fluor și o însemnată cantitate de 
energie electrică. 

Ca:să putem cuprinde dimensiunile gigantice 
ale consumului de energie electrică necesar 
electrolizei la U.A. Slatina, vom preciza că 
acesta se ridică la | 850 000 kilowaţi oră pe zi, 
o cifră apropiată de cantitatea de curent elec- 
tric folosită zilnic în tot orașul Bucureşti. 

O incursiune. de-a lungul fluxului tehno- 
logic ne obligă să străbatem cele trei secții de 
bază ale Uzinei de aluminiu: secțiile anozi, 
electroliză și turnătorie. 

Drumul vizitatorului uzinei începe, de obi- 
cei, de la Fabrica de anozi, din depozitul de 
materie primă unde sosesc vagoanele cu cocs 
de petrol adus de la rafinăria din Orașul 
Gheorghe Gheorghiu-Dej (cu un conținut de 
cenușă sub1 la sută) și cu smoală provenită de 
la Combinatul siderurgic Hunedoara. 

Materia primă (cocsul, smoala și deșeurile 
de anozi) este uscată, mărunțită și sortată pe 
categorii granulometrice și apoi însilozată se- 
parat, cu ajutorul unor instalaţii speciale. De 
aici, cu ajutorul dozatoarelor automate, este 
cîntărită conform rețetei și prin acțiunea unui 
aparat colector este adusă în preîncălzitor, 
unde se încălzește pînă la 150°C. După aceea, 
amestecul este trecut într-un malaxor, încăl- 
zit pînă la 200°C, unde este adusă și smoala 
care se topește și se amestecă cu cocsul de pe- 
trol. 

Amestecul de cocs și smoală trece în alt 
malaxor pentru omogenizarea perfectă, de unde 
după o răcire pînă la 100°C ajunge la presa 
de anozi. După presare, anozii sînt calcinaţi 
într-un cuptor pînă la | 209*C, apoi se asam- 
blează cîte doi pe tijele metalice cu ajutorul 
fontei. După pulverizarea cu un strat de alu- 
miniu, anozii se transportă la electroliză. 

Pe parcursul întregului proces de fabricație 
al anozilor omul doar supraveghează. Minus- 
cule lămpi electronice, un păienjeniș de fire 
multicolore, zeci de beculeţe, relee, urechi 
electronice, dispozitive cu memorie, dispozi- 
tive cu program comandă un colos de oțel care 
înghite în măruntaiele lui cocsul și smoala. 
Muncitorul stă la panoul de comandă şi, ase- 
menea unui radiolog, privește ca într-un ecran 
uriaș panoul sinoptic al colosului metalic. 

„Atenţie, se lucrează cu izotopi radioac- 
tivi!“ — vestește o pancartă aflată pe platforma 
presei de 2 500 de tone. Izotopii joacă rolul 
de indicator: în clipa cînd buncărul presei este 
plin, se declanşează oprirea circuitului respec- 
tiv. Presa pentru anozi funcționează automat 
și are o productivitate înaltă. 

În stare crudă, anodul este rău conducător 
de curent, nu este omogen şi nu rezistă la șocuri 


mecanice, de aceea trebuie copt la tempe- 
ratura de | 260°C pentru ca smoala să 
se cocsifice, iar blocul să devină monolit, cu 
rezistență mecanică mare la compresiune şi 
foarte dur. Rezistența electrică după coacere 
scade de circa 10 ori. De la presa de anozi 
cruzi, anozii se transportă în hala cuptorului 
de coacere, primul de acest gen din ţara noas- 
tră. În acest cuptor, unde se face calcinarea 
anozilor cu ajutorul gazului metan la tempera- 
tură înaltă, se menţine cu rigurozitate regi- 
mul termic cu ajutorul unor rețele de ermo- 
cuple, cabluri de compensație, relee. 

La atelierul de asamblare, unde anozilor — 
în greutate de 260 kg fiecare —le sînt montate 
tijele, monoraiuri formînd un adevărat păien- 
jeniș șerpuiesc deasupra rețelelor de trans- 
portare. Perii automate fac toaleta tijelor care 
sînt transportate mecanizat în fața cuptorului 
de fontă pentru a fi montate pe anozii copți. 


Două hale — mai mult 
de un kilometru lungime 


Cele două hale în care se face electroliza 
aluminei au împreună o lungime de peste un 
kilometru. În fiecare hală există cîte 164 cuve 
de 63 000 amperi echipate cu anozi precopţi. 
Pentru deservirea cuvelor, halele sînt prevă- 
zute cu poduri rulante de construcție specială, 
cu ajutorul cărora se realizează schimbarea 
anozilor, spargerea crustelor şi aprovizionarea 
cuvelor cu alumină. 

Cuvele sînt formate dintr-un ansamblu ano- 
dic și unul catodic. Ansamblul catodic se com- 
pune dintr-un cheson metalic căptușit în in- 
terior cu mai multe rînduri de cărămizi refrac- 
tare peste care se așează blocurile catodice 
în care sînt încastrate bare de oţel. 

Ansamblul anodic este format dintr-un cadru 
metalic de care sînt suspendaţi, cu ajutorul 
unor tije, 24 de anozi împerecheaţi 2 cîte 2 
pe cîte o tijă. În timpul procesului tehnologic 
fiecare cuvă este străbătută de curent electric 
continuu de mare intensitate (63 000 A) sub 
o tensiune de aproximativ 4 volți. 

Prin electroliză alumina este descompusă în 
aluminiu, care se depune la catod, și oxigen, 
care se degajă la anod, în contact cu care re- 
zultă CO, și CO ce se degajă în atmosferă. Ga- 
zele ce rezultă în timpul electrolizei, în special 
cele care conțin fluor, fiind dăunătoare vege- 
tației şi animalelor, sînt captate și spălate. A 
fost prevăzută și s-a construit o instalație de 
recuperare a fluorului, care este din nou trans- 
format în criolită și sub această formă se folo- 
sește în procesul de electroliză. 

De la electroliză aluminiul lichid este trans- 
portat cu ajutorul unor oale speciale la turnă- 
torie, unde prin sistemul sifonării este des- 
cărcat în cuptoarele cu gaz, de unde prin bas- 
culare este trecut în cuptoarele electrice. 

Secția dispune în prezent de 6 cuptoare cu 
gaz în care se fac prepararea metalului, omo- 
genizarea și decantarea pentru separarea im- 
purităților. 

După această operaţie, metalul este trans- 
vazat într-unul din cele 4 cuptoare electrice, 
unde se menține temperatura optimă pentru 
turnare. Toate aceste cuptoare sînt basculate 
hidraulic, iar reglarea temperaturii se face 
automat. 

Pentru turnarea aluminiului în blocuri există 
două mașini, din care una pentru blocuri de 
16 kg/bucată, cu o productivitate de 9 tone/ 
oră, și una pentru blocuri de 22 kg/bucată, cu o 
productivitate de 10 tone/oră. 


„Alro” — o marcă de prestigiu 


De la data de 30 iunie 1965 și pînă astăzi — 
într-un răstimp istoricește foarte scurt — pro- 
dusele purtind marca „Alro“ au căpătat un 
binemeritat renume. Uzina produce lingouri 
de aluminiu, sîrmă cu un diametru de 9,5 mm, 
plăci de 6 m lungime, 0,70 m lățime și 0,15 m 
înălțime, precum şi bare rotunde de diferite 
diametre. Pentru producerea sîrmei de 9,5 mm 
a fost pusă în funcţiune o instalație de turnat 
şi laminat continuu. Intreaga cantitate de alu- 
miniu folosită la producerea acestor sortimente 
are puritatea de 99,5—99,7 la sută. 

n cursul anului 1966, la U.A.S. a început 
fabricarea unui nou produs — Siluminul —, 
aliaj rezultat din siliciu și aluminiu, solicitat 
îndeosebi de industria constructoare de mașini. 

Pentru pregătirea prealiajelor, turnătoria a 
fost prevăzută cu un cuptor de inducţie. Lin- 
gourile se obţin prin turnare pe mașini auto- 
mate, dotate și cu stivuitoare. Barele și plăcile 
sînt realizate pe mașini de turnare verticale și 
semicontinue, iar sîrma pe mașini continue. 
Turnătoria este prevăzută și cu cuptoare pentru 
recoacerea barelor și sîrmei. 

Realizată pe baza documentaţiei tehnice furni- 
zată de firma Pechiney (Franța), dotată cu 
mașini și utilaje de înaltă tehnicitate, parte din 
ele fabricate în țară —, U.A.S, se numără printre 
cele mai perfecționate uzine de acest gen din 
industria contemporană. Mînuind cu pricepere 
și vrednicie tehnica modernă de care dispune, 
colectivul întreprinderii realizează indici teh- 
nici-economici superiori. Pentru o tonă de 
aluminiu — lucrîndu-se cu anozi precopți — 
se consumă: energie electrică (curent continuu) 
14 000 kWh; alumină | 890 kg; produse fluorate 
35 kg; anozi 480 kg. 

Cercetarea științifică din această uzină tî- 
nără îşi îndreaptă atenția:cu precădere spre 
acele teme care au o importanță aplicativă 
imediată. Ținînd seama de faptul că la produ- 
cerea unei tone de aluminiu se consumă aproape 
o jumătate tonă de anozi, cercetătorii uzinei 
au studiat: și au reușit să găsească căi de îm- 
bunătățire pe mai departe a calităţii acestora, 
pentru a se putea reduce consumul specific 
de anozi la electroliză. Anozii fabricaţi în ulti- 
mul timp au o omogenitate perfectă și o rezis- 
tivitate electrică mare, lucrînd în cuve ca foarte 
buni conducători de electricitate, 


128 


Odată cu intrarea în producție la întreaga 
capacitate a uzinei şi extinderea la 75 000 de 
tone anual, nevoile de aluminiu în economia 
națională sînt acoperite, rămînînd disponibi- 
lităţi pentru export. În anul 1966, aluminiul 
marca „Alro" a fost exportat în mai multe ţări 
europene și asiatice: Anglia, Italià, Olanda, 
lran etc. 

Înaltul grad de tehnicitate la care a fost con- 
struită uzina, precum și vrednicia şi priceperea 
colectivului de muncă al întreprinderii sînt o 
garanţie acalității ridicate a produselor „Alro“, 
marcă nouă, dar prestigioasă pe piaţa internă 
şi pe piața internaţională. 


Silozul de zi, cu o capacitate de 20 tone de alumină 
din care se alimentează hala de electroliză. 

O problemă centrală: 

SECURITATEA 


CIRCULAȚIEI AUTO 


An de an creşte circulația pe drumurile lumii 
întregi, cresc vitezele, cresc pericolele de accidente. 
Soluția: condiţii mai severe pentru obținerea 
permiselor de conducere, autostrăzi mai late, mai 
sigure? Desigur, acestea sînt condiții esenţiale, 
dar nu trebuie să uităm o condiție nu mai puţin 
importantă: realizarea unor automobile sigure. 
Sigure? Da, automobile care să nu mai prezinte 
riscul de a vă sparge craniul în oglinda retrovizoare, 
în tabloul de bord sau în alt element cu muchii 
ascuțite, sau de a fi proiectat în drum prin uşile 
care se deschid brusc la ciocnire sau... 

În multe țări cu tradiţie în industria de automobile 
constructorii şi autorităţile se interesează din ce 


în ce mai mult de această problemă. «Siguranța» 
unui automobil depinde în primul rind de concepția 
sa generală: un automobil prea «rigid» în ansamblu 
este periculos, deoarece transmite călătorilor orice 
şoc fără nici o amortizare, deci cu o deosebită 
violență. Soluţia cea mai sigură o reprezintă o 
caroserie cu rezistență diferențiată. Compartimen- 
tul călătorilor constituie un ansamblu rigid, pre- 
lungit în față și în spate prin chesoane (port-bagaj 
şi compartiment motor) deformabile progresiv şi 
susceptibile de a absorbi astfel o parte importantă 
a energiei șocului. Asemenea construcții au realizat 
renumiţi constructori europeni ca «Mercedes Benz» 
şi «Pinin Farina». 


REVII STA STIE EIN LC LL AUTO 

Șocul unei ciocniri la viteza «curentă» de 120 
kmjoră (dintr-o parte) se traduce de multe ori: 
printr-o lovitură de lance medievală care sparge 
pieptul conducătorului auto: lancea este axul vola- 
nului. Cea mai raţională soluţie pare a fi axul volanu- 
lui sub formă de tub telescopic, ai cărui segmenți 
intră unul într-altul sub efectul șocului, ultimul 
segment fiind flexibil (« Triumph», «Roven»). Vola- 
nul este şi el semiflexibil și are periferia capitonată. 
O altă soluție propusă este volanul monobranşă 
din ax direct, care în caz de accident se torsionează, 
în loc să rămînă rigid («Citroen»), sau volanul gen 
manşă, cu două ramuri, ca la avion. Interiorul 
trebuie să fie proiectat după principiul suprafețelor 
cu curburi line, fără unghiuri ascuţite şi cu capito- 
narea unui număr maxim de elemente. 

Centurile de securitate măresc cu 50% şansele 
de a ieşi dintr-un accident fără teziuni prea mari. 
Scaune de tipul înfăşurător, astronautic, asigură 
protecţia din 3 părți. Scaunele, cu sprijin pentru 
cap, care protejează contra decelerărilor bruşte, 
reazeme pentru brațe, înclinare reglabilă şi acces 
uşor, sînt pivotante. 

A doua mare problemă a securității este aceea a 


catapultării din automobil. Pentru călătorii care nu 
sint aruncaţi afară din automobil şansele de a scăpa 
fără răni grave sînt de 75%, şi de a scăpa de moarte 
de 95%. La cei aruncați afară aceste șanse se reduc 
la 50% pentru răni grave şi la 85% pentru răni 
mortale. Cauza sint uşile care se deschid uşor în 
cazul şocurilor. Soluţii sint mai multe: blocarea 
ușilor, uşi culisante etc. 

Parbrizul se recomandă să aibă o curbură rezo- 
nabilă şi să fie foarte înclinat, pentru ca orice şoc 
cu capul să se transforme în alunecare. Pentru 
circulaţie de noapte se recomandă ecrane antiorbi- 
toare. 

Ventilația, izolația acustică și alți factori au, de 
asemenea, mare influență. În doză minimă de 
0,005%, oxidul de carbon poate, combinindu-se 
cu hemoglobina din singe, să provoace o amorțire 
fatală a conducătorului și călătorilor. Un zgomot 
excesiv este tot atit de nefast conducerii ca şi liniş- 
tea absolută, căreia îi fac reclamă deosebită nume- 
roase firme. 


În fiecare an, sute de mii de oameni se adaugă. 


marii familii a conducătorilor auto. lată de ce auto- 
mobilul sigur nu este un lux, ci o cerinţă a veacului. 


22 DE PUNCTE DE SECURITATE SPORITĂ 
A AUTOTURISMULUI AMERICAN „LIBERTY - CORNER“ 


1 — scaune de construcție înfăsurătoare și întărită; 2 — spătar întărit la scaunele din spate; 
3 — centuri de securitate pentru umeri; 4 — ax de direcție parțial flexibil; 5 — dispozitiv telescopic 
al axului de direcție; 6 — sprijin pentru cap la toate scaunele; 7 — volanul dreptunghiular (mai 
puțin periculos pentru față, în caz de ciocnire); 8, 9, 15 — volanul mic pentru ameliorarea vizibili- 
tății și servodirecţie ; 10 — caroserie cu celulă armată nrotectoare; 11 — sistem automat de stin- 
gere a incendiilor, cu oxid de carbon: 12 — servofrină; 13 — suporţi întăriți la sprijinele pentru cap; 
14 — frîine pneu matice; 16 — geamuri de securit armat special; 17 — material plastic special care 


elimină 95% din razele ultraviolete; 18- geamuri colorată, care reduc cu 30% încălzirea automo. 


bilului prin raze solare; 19 - număr luminiscent; 20 - reazime pentru brațe; 21 — sistem de alar- 
mă pentru trezirea conducătorului cînd ațipește; 22 — microprofil special al cauciucurilor (asi- 
gură aderenţa sporită pe terenuri netede și alunecoase). 

REVII SITA TE HN AUTO 


Vă prezentăm, după tradiţia almanahului nostru, o scurtă revistă a tehnicii auto-moderne. Desigur, 
aşa cum am arătat mai înainte, siguranţa circulaţiei reprezintă un imperativ al veacului, ale cărui cerinţe 
se manifestă tot mai mult în construcția noilor autoturisme, împreună cu tendinţele clasice de-a asigura 
confortul și viteza călătoriei. 

Majoritatea celor a căror siluetă elegantă și-a găsit loc în paginile almanahului nostru sint autoturisme 
de mic litraj şi litraj mijlociu, a căror evoluţie va interesa, desigur, zeci de mii de cititori. 


IALTA 
ZAPOROJEŢ 


AUDI — 1966 reia o tradiție binecunoscută şi 
realizează un partener în patru timpi pentru DKW-F 
102 (în 2 timpi). Motor față, 4 cilindri, 4 timpi, cilin- 
dree 1696 cm:, puterea 72 CP la 5000 rot/minut 
(raport de compresie foarte înalt 11,2: 1). Dimen- 
siuni: lungime 4,38 m, lățime 1,62 m, înălțime 
1,46 m. Viteza maximă 148 km/h, consum 8,4 // 

IALTA —ZAPOROJEȚ în haine noi. În anul 100 km. 
acesta un «Zaporojeț» nou — cu motor de 837 cm? 
— 27 CP la 4 000 rot/min, 4 cilindri în V, răcire forțată 
cu aer, amplasarea spate — a fost prezentat sub 
numele de «lalta» la Salonul din ianuarie de la 
Bruxelles. Specialiștii subliniază robustețea pro- 
verbială a acestui mic automobil. 


AUDI - 1966 


NSU — PRINZ 1000 S, un autoturism compact, 
confortabil, cu o linie foarte modernă, nervurată 
şi dimensiuni sporite față de predecesori. Faruri 
eliptice, care armonizează cu aspectul general 
al caroseriei. Foarte bună, repriza în viteza a 4-a 
de la 3 km pe oră în 42,6 s. Viteza maximă 130 km/h 
Consum 6,9 | la 86,6 km/h. 


NSU - PRINZ 1000 S 

MERCURY 66 — participant la cursa giganţilor 
pentru autostrăzi: motor 8 cilindri în V, 7 000 cm: 
şi 349 CP. Este vorba de unul dintre cele mai «mari» 
chiar printre autoturismele americane. 


O linie dinamică, îndrăzneață, o construcţie 
robustă, confortabilă și în acelaşi timp sigură — 
iată cartea de vizită a lui RENAULT R 16. Motor 
4 cilindri, 4 timpi, 1 470 cm?, 58 CP la 5 000 rot/minut, 
roți motrice față, ținută de drum foarte bună, 
amenajare interioară permițind multiple combinații 
(paturi, fotolii etc.). 


JAGUAR 3,8 a îmbrăcat haine elegante și mo- 
derne italienești (Caroserie Bertone) păstrind însă 
caracterul sportiv și stilul specific englezesc. 


VOLKSWAGEN 1 600 TL, un autoturism de 
construcţie tradițională «Volkswagen» și totuși 
cu unele noutăți: cilindree sporită — 1594 cm?, 
frîne faţă cu disc, care asigură o frinare ușoară, 
eficientă şi lină. Caracteristicile generale ale aces- 
tui autoturism nu s-au ameliorat față de 1500 S, 
iar noua formă a spatelui nu i-a mărit stabilitatea 
la vint lateral. 


Un nou OPEL cu 2 uși porneşte să cucerească 
sufragiile a mii de pasionaţi ai automobilismului. 
Viteza maximă 140 km/h, consum 8,4 1/100 km. 
Frinele și ambreiajul destul de dure. Ținută de 
drum nu prea bună pe teren accidentat. 


Suspensie independentă pe toate cele patru roți, 
dar în special o caroserie nouă, nu mai puțin fru- 
moasă pe cit de confortabilă, caracterizează noul 
WARTBURG 1 000. 


WARTBURG 1000 


FIAT — 124, autoturismul pe care-l vor fabrica 
în licenţă uzinele sovietice, atrage imediat atenţia 
prin linia elegantă și caracteristicile superioare. 


AUTOBIANCHI PRIMULA, un autoturism 
frumos, un «frate mai mare» al lui «Fiat»-850, cu 
viteză maximă de 150 km/h, se construiește în 
două variante: cu două uși și cu patru uși. 


AUTOBIANCHI 
PRIMULA 


pentru autovehicule cu reacție, 655 km/h 

pentru autovenicuie cu roți motrice. De ce 
această diferență de categorie și de perfor- 
manțe? Vom încerca să dăm un răspuns. 

Recordul de 863,8 km/h atins de Art Arfons 
la 27 octombrie 1964 cu «Green Monster» a fost 
depășit la 3 noiembrie 1965 de Craig Breedlove, 
care realizează 893,2 km/h. Peste 4 zile doar, 
Art Arfons sare la 927,9 km/h, iar o săptămînă 
mai tirziu recordul revine în mîinile lui Craig 
Breedlove cu 966,6 km/h. La 15 noiembrie 1965 
pe pista albă și dură ca cimentul a Lacului Sărat 
Craig Breedlove, pilotul de 29 de ani, căsătorit, 
cu 5 copii, de două ori deținător al recordului 
mondial de viteză, se pregătește din nou să ia cu 
asalt zidul sunetului cu «Spirit of America 
Sonic»-1. 

Un urlet strident— pornirea turbocompreso- 
rului, un adevărat tunet — injecția de combustibil. 
Tresărind, pe roţile sale mari, «Spirit of America» 
pătrunde încet pe pista etalonată; o frînă pe dreap- 
ta pentru centrarea în axul pistei și Breedlove 
pornește turboreactorul în plin, exact ca la deco- 
larea unui avion. 16 km de pistă, cu o linie neagră 
subțire pentru definirea axei, strălucesc în lu- 
mina dimineții; 3 km pentru lansare, apoi baza 
cronometrată de 1 610 m (1 milă) și, în sfîrșit, 
12 km pentru oprire. 

Cu turboreactorul în plin, pilotul porneşte post 


D ouă recorduri noi pe Lacul Sărat: 966 km/h 


pate cu motoare turboreactoare de avion super- 
sonic. 

Bob Summers, cu un «Goldenrod» cu 4 mo- 
toare «Chrysler», totalizînd 2 432 CP, l-a învins 
însă pe Campbell, cu turbina de 5000 CP a 
«Blue Birdy-ului; deci nu este numai o problemă 
de putere. 

Este vorba în fond de o problemă de aderenţă. 
Dacă puterea necesară vehiculului îi este trans- 
misă prin roţi, este nevoie ca suprafața de con- 
tact sol-cauciuc să poată rezista. La vitezele 
atinse în prezent, oricare ar fi calitatea profilului, 
rezistența aerului devine atit de mare încit auto- 
mobilul trebuie să înainteze contra unui adevărat 
zid şi roțile încep să patineze. Se poate considera 
că între cauciucuri și pistă coeficientul de fre- 
care este de 1, deci roțile vor putea transmite un 
efort egal cu greutatea vehiculului. Automobilul 
va rula fără patinare atita timp cit rezistența 
aerului este inferioară greutăţii sale, apoi roțile 
vor începe să patineze. Practic, coeficientul de 
frecare 1 este pur teoretic; peste 200—300 km/h 
acesta scade (datorită încălzirii cauciucurilor, 
deformării elastice etc.) și roțile nu mai pot trans- 
mite nici măcar un efort egal cu greutatea auto- 
mobilului. Rezistenţa crește cu pătratul vitezei 
și la peste 600 km/h pilotul se găsește în situația 
celui care ar vrea să urce un deal cu pantă mare 
acoperită de polei. 

S-ar părea că soluţia este foarte simplă: toate 


SPRE DOMENIUL SUPERSONIC 


combustia, care face să vibreze aerul ca o ade- 
vărată explozie și dă drumul frinelor. «Spirit ot 
America» accelerează ca un resort care se 
destinde şi străbate pista din ce în ce mai repede. 
După o încercare dus și întors, cronometrele își 
dau verdictul: 966,57 km/h, campion absolut al 
lumii, depăşirea lui Arfons cu 40 km/h și încă un 
pas spre zidul sonic. 

Distanţa de recordul automobilelor cu roți 
motrice este de peste 300 km/h. La prima vedere 
s-ar părea că este numai o problemă de putere, 
automobilele lui Arfons şi Breedlove fiind echi- 

roule să fie motrice şi să se mărească greutatea 
automobilului. Să ne aducem aminte însă că la 
720 km/h o roată de 1 m diametru face deja mai 
mult de 3 600 rot/minut. Este viteza de rotaţie a 
unui motor clasic și la acest regim forțele centri- 
fuge sînt atît de puternice încît cauciucurile le 
suportă greu; o greutate suplimentară ar provoca 
imediat spargerea cauciucurilor. De aceea, piloții 
de recorduri s-au adresat în ultimii ani în special 
motoarelor turboreactoare, roţile avind numai 
rol portant şi putind fi înlocuite cu patine sau 
schiuri. 


Automobilul viitorului va avea probabil comandă electronică şi va goni pe autostrăzi absolut sigur, 
cu viteză dublă față de cea din prezent, astfel încît pasagerii se vor putea întinde comod în fotolii, urmă- 


rind emisiunile de televiziune şi savurind băuturi răcoritoare. 
Fantezia bogată a constructorilor de la «Ford» prezintă forme variate, unele semânind cu o ambarca- 


țiune katamaran, iar altele cu un avion supersonic pentru Mach 2. 

Barele ornamentale nichelate vor ti înlocuite cu bare din material reflectant, care lucește atunci cînd 
este iluminat de o anumită sursă de lumină, indicînd totodată lățimea vehiculului. Noul «Ford-Aurora» 
va avea o asemenea bară de fosfor electrostimulabil, care luminează mat albastru-verde; în loc de aco- 
periș, o cupolă de sticlă polarizantă, care la nevoie se poate dubla, asigurind în interior întuneric şi răcoare 
chiar în timpul zilelor celor mai călduroase, deci și posibilitatea de vizionare perfectă a programelor de 
televiziune, în timpul zilei, stind comod într-un fotoliu. 

Proiectele acestor automobile de vis au forme perfect aerodinamice, fără nici un fel de proeminențe, 
aşa încît la prima vedere niei nu ştii pe unde te vei urca. 

La «Chryslerul» viitorului — 300 X — tabloul de comandă se trage de sub tabloul de bord; deasupra 
acestuia se află ecranul televizorului, care înlocuiește și oglinda retrovizoare. Un fotoliu rotativ, foarte 
comod pentru pasagerul din față, permite urmărirea ecranului celui de-al doilea televizor, din spate. 

Se ştie că în pregătirea de drum a automobilului intră verificarea benzinei, a apei și uleiului; 
la «Firebird»-IV, ultimul automobil experimental cu turbină cu gaze al lui «General Motors» — un adevărat 
simbol al confortului —, mai este necesar un lucru: o cartotecă perforată cu toate indicaţiile de parcurs 
care să fie introdusă în «memoria» pilotului automat ce conduce automobilul ca un cîrmaci înțelept și 
plin de siguranță, in permanentă legătură cu nenumăratele emițătoare de pe autostradă. Se poate trece 
şi la conducerea manuală, folosind ecranul televizorului ca oglindă retrovizoare, deoarece automobilul 
nu are geam în spate. 

Tot «General Motors» a proiectat «Runabout», un autoturism acţionat electric, pe trei roți, singura 
roată de direcţie putind fi rotită la 180°. Nici un loc de parcare nu-i prea mic, nici un viraj nu-i prea scurt 
pentru «Runabout». Portbagajul este construit sub formă de container detaşabil, cu un tren de rulare 
escamotabil, care se transformă foarte ușor într-un mijloc mobil pentru. achiziţii în supermagazine. 


Stinga: Fotoliile rotative ale unui bolid al 
viitorului; Jos: «Runabout» cu port-bagaj de- 
tașabil. 

DIN TAINELE CONTINENTULUI 


CÎTEVA DATE 


Complet despărțită de celelalte continente ale 
Terrei prin apele oceanului pe o distanță de 1 000 
—2 000 km, continentul antarctic formează o 
masă compactă de 13 milioane km?. El este acoperit 
aproape complet de o cupolă de gheață de 2 pînă 
la 4 km grosime, care reprezintă un volum de 30 
milioane km? de gheață sau 90% din totalul ghe- 
ţii pe glob. 

În timpul iernii, datorită înghețării zonei oceanice 
înconjurătoare pe sute de kilometri, suprafața 
solidă a continentului se mărește cu cca. 35 milioane 
km?. 

Cu o altitudine medie de 2500 km (de două 
ori mai mult decît cea a Asiei), Antarctica este 
continentul cel mai înalt. El este de asemenea cel 
mai rece, media lunară a temperaturii sale oscilind 
între —25* și —62°. Virful cel mai înalt (masivul 
Vinson din lanţul muntos Sentinel, cu 4900 m) 
se găsește în partea de vest, 

Cu un total anual de precipitații ce variază 
între 146 și 192 mm, acest al șaselea continent 
al Terrei se clasează printre deșerturi. 


Focile sudulu 


Întinderi nesfirşite de gheaţă acoperă cel de-al 
6-lea continent al Terrei — Antarctida — pămin- 
tul, roca aura doar rareori făcindu-și apariţia 
«la zi», în puținele «oaze antarctice». Apa, gheaţa, 
zăpada, iată elementele principale din această 
zonă terestră! Sub denumirea de Antarctica se 
înțelege toată regiunea Polului Sud, care include 
continentul propriu-zis” şi zona maritimă încon- 
jurătoare. 

Acest continent ocupă o suprafață de circa 
14,1 milioane km?, adică este mai mare decit Aus- 
tralia (cca. 11,9 milioane km?), iar excluzind insulele 
și ghețurile sale precontinentale este aproape 
egal cu suprafața Europei. Circa 96% din suprafața 
Antarcticii este ocupată de un puternic scut de 
gheaţă, a cărui grosime medie variază între 600 și 
4 000 m, un continuu generator de mari munți de 
gheaţă plutitori, aisberguri, mînaţi de vint şi de cu- 
renţii oceanici pînă departe, spre nord. Aici tempe- 
raturile au atins valori chiar sub —94,5*C. Perioada 
de vară este foarte scurtă, iar temperaturile sînt 
apropiate de cele negative. Cele mai ridicate tem- 
peraturi înregistrate în perioada de vară nu au 
depășit +8°C. 


DE OBSERVAŢIE 
SUB GHIATA 

Cu tot caracterul aspru al climei zonei litorale 
a Antarctidei, trebuie să spunem că ea este mult 
mai dulce decit în zona continentală. Acest fapt 
determină existența unui număr relativ mare de 
viețuitoare, care populează atît zona litorală a 
continentului şi numeroaselor insule, cît şi apele 
ce-l împresoară. 

Dintre mamiferele cele mai răspindite în apele 
litorale antarctice se remarcă vinipedele, adică 
focile, al căror mod şi condiţii de viață au început 
să tie studiate tot mai mult de către oamenii de 
știință. Spre deosebire de balene, focile nu şi-au 
pierdut complet legătura cu uscatul sau cu ghețu- 
rile, deşi sînt bine adaptate vieții acvatice. În 
apele antarctice viețuiesc numeroase specii de 
foci, fiecare cu specificul şi caracteristicile sale. 
Noi însă ne vom opri ceva mai amănunțit asupra 
focii Weddell (Leptonychotes Weddelli), care tră- 
iește mai ales în zona Mării Weddell de pe coasta 
vestică a Antarctidei. Această focă nu formează 
colonii mari, dar în perioada de vară, pe ghețu- 
rile litorale sau pe țărmul insulelor Arhipelagului 
Antarctic se întîlnesc totuşi unele colonii care 
numără pină la 250 de exemplare și chiar mai 
mult. De remarcat că la această specie de foci 
femelele sînt mai mari decît masculii. Foarte rar 
lungimea corpului unui mascul depășește 260 cm, 
în timp ce femelele pot atinge o lungime de 300 cm. 

Dintre particularităţile caracteristice ale focii 
Weddell trebuie să menţionăm posibilitatea lor 
de.a scoate sunete. Dacă te apropii foarte mult 
de focă, animalul va ridica capul şi se va auzi 
sunetul pe care-l scoate. Acest şuierat este foarte 
încet, scurt, sacadat, care vine de undeva din git. 

Blana acestor foci are un păr scurt și aspru, 
fiind lipsită de puf, funcţia de apărare a organis- 
mului fiind îndeplinită de un strat de grăsime care 
atinge o grosime de 4—7 cm la exemplarele 
mature. 

Perioada de înmulţire a acestor animale începe 
odată cu venirea primăverii antarctice. Chiar de la 
începutul lui octombrie se formează grupuri nu 
prea mari de foci, aşezate pe ghețurile solide de 
pe litoral sau pe banchize plutitoare. Femelele 
stau lungite pe gheață și intră foarte rar în apă. 
Peste puţin timp, aici, pe gheaţă, se naște puiul 


de focă, care are o lungime de 120—130 cm şi o 
greutate de cca. 24 kg. 

Puiul nou-născut este acoperit cu o blană 
deasă, moale, cu părul lung şi fin de culoare gri- 
ruginie, cu pete mici de culoare închisă. Datorită 
acestui puf, puiul transpiră, dar umezeala în- 
gheaţă repede din cauza frigului, iar cristalele de 
gheaţă cad, ceea ce face ca blana lui să se menţină 
permanent uscată. Foarte curios că temperaturile 
ridicate sînt periculoase pentru pui, pentru că 
transpirația nu îngheață și, găsindu-se în per- 
manenţă umezi, ei pot pieri. Puiul crește repede, în 
primele două săptămini greutatea sa dublindu-se, 
ceea ce se datorește faptului că laptele de focă are 
40—50% grăsime. Femela dă naștere de obicei unui 
singur pui și foarte rar la doi. După 6 săptămîni, 
cînd se termină perioada de năpirlire, blana de puf 
embrionară este înlocuită cu una din păr aspru. 
Înainte de încheierea perioadei de alăptare, care 
durează circa 7 săptămini, puiul începe să se lan- 
seze în apă și să-și găsească singur hrana, care 
constă mai ales din răcușori. 

În zilele mai călduroase, focile stau întinse la 
soare, cu puii lingă ele, iar cînd e mai frig, puii stau 
pe spinarea mamelor. 

După un an, tinerele foci ating o lungime de 
180 cm, iar spre sfirşitul celui de-al doilea an de 
viaţă nu se mai deosebesc ca mărime de cele 
mature. 

Întrucît aproape totul în jur este acoperit de 

1. După incursiunile făcute 
pe sub gheaţă prin găuri spe- 
cial construite cu dinţii lor 
lungi și rezistenți, focile 
Weddell ies la suprafață și se 
odihnesc stind întinse pe 
gheaţă. 

2. O secțiune în gheața An- 
tarctidei și activitatea unui 
grup de cercetare a manifes- 
tării vieţii focelor din această 
zonă. 

3. O nouă coborire a scafan- 
drilor în apa rece a mării zonei” 
antarctice spre a cerceta im- 
părăția lui Neptun. 


Zona centrală a Braziliei. Spre sud-vest se ridică cunos- 
cutul platou Mato Grosso, cu o vegetaţie luxuriantă, bogată, 
dar cu o populaţie puţin numeroasă. Din loc în loc triburi 
de indieni, vechea populaţie băștinașă a acestor melea- 
guri, trăiesc pe aici o viață primitivă, localizaţi în istorie, 
în epoci de mult apuse pentru alte regiuni ale globului. 
Din acest platou îşi culeg apele cinci mari rîuri care-și 
îndreaptă undele spre nord, străbătind savane și desişuri 
de păduri, formînd numeroase cascade pentru a ajunge 
apoi în zona junglei, unde, la o mare depărtare de izvoare, 
se întilnesc şi dau naștere unui alt fluviu, mult mai mare, 
numit Xingu, ale cărui ape se vor uni și ele peste circa 
1 000 de mile cu acelea ale renumitului Amazon. Ca și în 
Mato Grosso, aceste imense zone sălbatice sint populate 
de numeroase triburi de indieni ca: Şavanţii, Cikao, Ciuka- 
hame, Cayapo etc. Unul dintre aceste numeroase triburi 
este Waura, renumit și cunoscut prin faptul că practică 
încă din timpuri străvechi meșteșugul olăritului. 

Condiţiile grele de viață, mizeria şi multiplele boli au 
secerat numeroase vieți omenești din aceste triburi. Cind 
exploratorul german Karl von den Steinen, de exemplu, 
a vizitat această regiune pe la sfirşitul secolului trecut 
(1884) se numărau circa 3 000 de indieni Xingu, care vor- 
beau mai multe limbi și locuiau în 35 de sate. În anul 1962, 
numărul acestora era apreciat la numai 500 de oameni. 
Aceasta este o situaţie, de altfel, a tuturor indienilor din 
America. Împrăștiaţi pe teritorii uriaşe în zona centrală 
a Americii de Sud, în junglele mlăștinoase, mortalitatea 
în rîndul lor este foarte mare, în timp ce natalitatea e redusă, 
ceea ce a făcut ca numărul triburilor să scadă de la 600 la 
numai 200. 

Din 1961, avindu-se în vedere scăderea puternică a nu- 
mărului indienilor, a fost creat de către guvernul brazilian 
un fel de parc naţional pentru a opri acest proces de re- 
ducere a numărului populaţiei de indieni. Zona în care 
trăiesc indienii este complet izolată de teritoriile intens 
populate, aici putindu-se ajunge numai cu ajutorul avioa- 
nelor, căile terestre lipsind cu desăvirşire sau fiind extrem 
de dificile. 

Trecind peste toate greutăţile, să presupunem că am 
sosit la destinaţie și iată-ne în plină junglă braziliană, 


PRINTRE WAURA - INDIENII BRAZILIEI 


printre indienii Waura. Satul în care locuiesc e situat 
lîngă un lac și în apropierea unei pășuni, într-o zonă defri- 
şată pe rîul Tamitataola. Cinci case mari sînt așezate în- 
tocmai ca niște giganți în jurul unei piețe de pămînt bătă- 
torit in care locuiesc indienii Waura, ultimii din lume care 
au mai supravieţuit din neamul lor. Ei vorbesc limba ara- 
vacan. Casele de locuit sint făcute din birne subţiri aco- 
perite cu ierburi uscate. Trăind în jungla braziliană împre- 
ună cu alte triburi din regiunea Xingu și înconjurată de 
alți indieni, unii stabili, iar alţii nomazi, ultimii indieni 
Waura păstrează și ei cultura și modul de viață primitiv 
al tuturor acestor populaţii băștinașe. 

În interiorul caselor comune, în care locuiesc mai multe 
familii, fiecare familie își are vatra și focul său. De jur- 
împrejur, ei își atirnă diferitele unelte de pescuit sau arme 
de vinătoare. Casele nu au o ușă care să se închidă. 

La acești indieni întiinim obiceiuri-cu totul deosebite. 
Ei se tem de spiritele morților. Răminind văduviîn urma 
morţii soţiei, bărbaţii se rad în cap și pină nu le crește 
din nou părul nu se pot arăta lumii, considerindu-se că 
numai după această perioadă spiritul soției a plecat. 
Umblă numai noaptea, cind vin să-și vadă prietenii, iar 
ziua stau închişi într-o încăpere cu totul izolată. 

Hrana principală o constituie maniocul, care-l prepară 
după anumite procedee specifice. Femeile scot din pămint 
rădăcinile de manioc, care apoi sînt curățate de coajă cu 
niște scoici ascuţite și date printr-un fel de răzătoare con- 
fecționată din lemn cu un fel de cuie şi denivelări. Miezul 
de manioc este apoi stors de sucul amar, care conţine 
acidul prusic, substanță foarte otrăvitoare chiar în can- 
tități reduse. După aceea, din acest miez, transformat în 
făină, se fac nişte plăcinte numite beiju, care sînt apoi 
coapte și consumate. Lichidul rezultat din stoarcerea 
miezului de manioc este fiert mult pînă cînd se evaporă 
complet acidul prusic, ceea ce rămine constituind o 
zeamă deosebit de nutritivă. 

Vasele pentru prepararea maniocului, care sint mai 
mari ca dimensiuni, ca și celelalte mai mici folosite în gos- 
podărie, au o culoare gri și sînt ornate cu diferite desene 
de animale sălbatice. Acest fapt dă indienilor din tribu! 
Waura o notă de superioritate în comparaţie cu ceilalti 
indieni din această zonă. Din toate triburile Xingu, numai 
indienii Waura au deprins mestesugul olăritului. mostenit 
ae la strămoşii lor, dintr-un trecut foarte Indepărtat. Acest 
fapt constituie pentru indienii Waura şi un sentiment de 
mindrie personală. De remarcat că Waurii fac schimb cu 
ceramică cu celelalte triburi din apropiere. 

O altă ocupaţie a indienilorWaura o constituie pescuitul, 
care se face cu niște coșulețe din plasă, prin otrăvirea 
apei cu sucul unei liane din junglă, otravă care nu este 
periculoasă pentru om, sau chiar cu arcul și săgeata din 
bărci ușoare făcute din scoarță de copac. 


Cind nu se prinde pește, indienii Waura fac o serie de 
procesiuni, crezind că în felul acesta peștii din apele mai 
adinci vor veni în cele mai mici. 

Se ocupă, de asemenea, de confecţionarea măștilor și 
a unor fluiere mari și lungi, folosite în diferitele și foarte 
desele procesiuni rituale. 

Pentru a se apăra împotriva spiritelor, indienii Waura 
obișnuiesc să se vopsească, să-și picteze tot corpul, 
făcînd cele mai diferite și interesante modele. Părul și-l 
vopsesc reciproc cu benzi de un roșu aprins. Vopseaua 
este tăcută din uleiul fructelor de urucu, care sint fierte, 
pină rămine ca o pastă. Își fac, de asemenea, banderole 
de vopsea la mtini și picioare, crezind că în felul acesta le 
sporeşte puterea tizica. vopsirea corpului o tac atit pentru 
alungarea spiritelor rele, cit și pentru a-i apăra împotriva 
insectelor. Temperatura aerului fiind destul de ridicată 
şi constantă, indienii Waura nu folosesc nici un fel de 
îmbrăcăminte. 

Pe cap își pun uneori căciuli confecţionate din ierburi 
sau din pene de tucan, splendid colorate. Se remarcă o 
mare diferenţiere în efectuarea desenelor, care sint foarte 
simple și predomină culoarea albă cu pete negre la tinerii 
sub 15 ani și sînt mult mai complicate, intens și viu colorate 
la oamenii mari. La git poartă un colier făcut din colți 
de jaguar, iar în urechi chiar și bărbații au cercei mari 
făcuţi din pene colorate. Desenele indică rangul tribal. 
Se remarcă, de asemenea, războinicii, care poartă în plus 
pe umăr nişte lănci lungi de lemn. 

Obişnuiesc să fumeze din nişte țigări lungi, stind jos 
în jurul focului. 

Indienii Waura organizează dese serbări și dansuri 
rituale la care participă atit bărbaţii, cit și femeile, precum 
și lupte, dar care se dau numai între bărbaţi. Pentru aceste 
jocuri războinice tinerii se pregătesc timp îndelungat, 
antrenindu-se asiduu. În timpul dansurilor rituale, indienii 
Waura își pun cele mai de preț podoabe, acestea desfă- 
șurindu-se în prezența conducătorului tribului. La jocurile 
războinice, acela care și-a demonstrat cel mai bine cali- 
tăţile sale fizice este declarat «regele» jocurilor. 

Dansurile și jocurile războinice se organizează în centrul 
așezării. În timpul jocurilor fiecare caută să-și pună ad- 
versarul pe spate. Lupta se organizează aproape zilnic în 
sezonul de vară. 

Viaţa grea și mizeră pe care o duc indienii din această 
regiune, faptul că trebuie să trăiască în anumite rezervații, 
numeroasele boli și epidemii care bintuie această popu- 
laţie fac ca numărul indienilor să scadă mereu, existind 
pericolul dispariţiei lor totale. 


1. Viaţa nu-i ușoară în pădurile ecuatoriale și tropi- 
cale! Minui armelor primitive cere multă iscusință 


şi multe exerciții. 


2. Vopsirea părului, a feţei, a picioarelor etc., ca 
urmare a unor credințe mistice ale băștinașilor, este 
un obicei și la tribul Waura. 


3. Talentul de constructor al unui aparat de zbor 
se manifestă și aici în junglă, modelul. fiind luat de 
la avioanele ce au zburat pe deasupra satului acestui 
tinăr Waura. 


Există pe întinsul globului numeroase grupe de 
popoare care, prin caracterele lor rasiale, ca şi prin 
toate manifestările vieţii, oferă un interes științi- 
fic, şi mai ales etnografic deosebit. Între aceştia, 
negrii australieni ocupă un loc de prim ordin. 


«FOSILE Vii» ALE UMANITĂȚII 


Negrii australieni, al căror număr nu depăşeşte 
azi 50 000 de oameni, reprezentind mai puţin de 
1% din populaţia întregului continent, locuiesc în 
părțile centrale și nordice ale Australiei, în cu- 
prinsul stepelor, pustiurilor sau în ținuturile tro- 
picale de nord, adică tocmai acolo unde natura 
este mai puțin primitoare. Ei ocupă astfel o arie 
foarte întinsă, risipiţi în mai multe grupuri răzlețe, 
unde duc o viață de trib sau izolaţi în rezervaţii 
speciale. Un număr restrîns dintre ei, desprinși 
din rîndul triburilor, muncesc în fermele de creș- 
tere a oilor, iar alții ca argaţi pe lingă imigranții 
europeni, unde trăiesc în condiţii cu totul neo- 
menoase. 

Cei care rătăcesc în stepele și pustiurile pierdute 
în zările îndepărtate din centru și vest duc o viață 
la nivelul comunei primitive. Ei pot fi astfel consi- 
deraţi adevărate «fosile vii» ale umanităţii, auten- 
tici reprezentanţi ai formelor de viață preistorică. 

Dar pe cit le este de primitivă viaţa, pe atit este 
de uimitoare puterea lor de adaptare la condiţiile 
aspre ale naturii în care viețuiesc şi care a impre- 
sionat pe mulţi dintre cei care au avut posibili- 
tatea să trăiască în mijlocul lor. 


RUDELE NEGRILOR AFRICANI 


Etnogeneza negrilor australieni a preocupat 
multe generaţii de cercetători și continuă să-i mai 
preocupe și azi. Ca atare, au fost emise numeroase 
păreri în ceea ce privește originea lor rasială. Unii 
i-au considerat ca descendenți direcți ai omului 
de Neanderthal. Alţii au emis ipoteza unei înrudiri 
apropiate a lor cu melanezienii şi cei din Noua 
Caledonie sau ca un produs de încrucișare dintre 
populaţiile vedda din Ceylon, dravidienii din India 
şi tasmanienii, aceștia din urmă dispăruți încă din 
veacul trecut. În fine, alți antropologi văd în austra- 
lieni un arup de trecere între negroizi şi europoizi. 

Păreriie actuale, tundamentate pe fapte știinţi- 
fice, constată de la bun început că australienii 
formează o rasă cu totul distinctă a umanității 
iar în al doilea rînd că din punct de vedere etnic, 
somatic și social sînt foarte unitari, cu toată exis- 
tența unor neînsemnate diferențieri locale între 
indivizi. Se admite astfel că ei fac parte dintr-o 
rasă mai mare, aparţinînd zonei tropicale cunos- 
cute sub numele de rasă ecuatorială negroid- 
australoidă. Iniţial, această rasă se pare că şi-a 
avut originea în sudul Asiei, de unde apoi s-a 
răspîndit o parte spre vest și sud-vest, iar o alta 
spre sud-est, pierzindu-și astfel contactul comun. 
Ramura sud-vestică, prin transformări ulterioare, 
a dat naştere rasei negroide sau africane, iar cea 
sud-estică a născut rasa australoidă sau oceanică. 
Faptul că aceste mari grupuri rasiale, în clasificările 
antropologice, sînt cuprinse într-o rasă mai mare 
se datorește asemănărilor dintre ele, legate de 
culoarea închisă a pielii, relieful facial distinct, 


forma craniului caracteristică etc. Deosebirile exis- 
tente în prezent se datoresc împrejurărilor diferite 
în care s-au format aceste grupuri, după despăr- 
țirea de trunchiul comun, şi izolării geografice 
în care și-au continuat viața. 

Migraţia ramurii sud-estice spre Australia s-a 
făcut peste puntea insulară a arhipelagului indo- 
nezian, aşa cum au dovedit-o numeroasele urme 
găsite. 

Odată ajunși pe continent, unde mediul era oare- 
cum omogen, constituit în cea mai mare parte din 
pustiuri, dar evident deosebit față de cel de unde 
au plecat, au dobiîndit, în decursul unei îndelungate 
perioade de timp, caractere rasiale proprii, originale 
şi, totodată, unitare, deosebite față de acelea ale 
negrilor africani. 

Pielea corpului este de culoare brun-șocolat- 
închisă (față de culoarea neagră a celor africani), 
talia relativ înaltă (media 1,65), părul ondulat (la 
cei din Africa, foarte creţ), iar relieful facial, de 
asemenea, distinct. Fruntea este teșită, arcadele 
spriîncenelor pronunțate, nasul turtit, îngust la 
rădăcină și lat la nivelul nărilor, buzele groase, 
răsfrînte în afară, faţa lungită, iar craniul dolicocefal. 

Imigrarea europenilor către sfîrşitul secolului 
al XVIill-lea a avut o influență nefastă asupra 
acestor oameni. Pe măsură ce colonizarea acestora 
se intensifică în părţile de sud şi de est ale con- 
tinentului, australienii au fost treptat, treptat îm- 
pinşi în părțile cele mai inospitaliere din vest și 
nord, unde au reușit totuși să supravieţuiască în 
condiţii neînchipuit de grele, păstrindu-și însă 
pînă astăzi caracterele lor pure. 

Cei care au rămas în contact cu europenii şi-au 


1. Chei adinci și pitorești săpate în decurs de mii 
și mii de ani în roca munților din zona centrală a 
Australiei. - 

2. Figura tipică a unui aborigen — vechea populație 
a Australiei, al cărei număr a scăzut mult în urma 
colonizării de către albi a acestui continent. 

3. Pe fața acestui aborigen, în compania unor prie- 
teni nedespărțiți; ciinii și cămila, se poate citi viața 
grea care este nevoit s-o ducă. 

4. Canguri — animale caracteristice australiene — în 
plin concurs de fugă. 


pierdut aceste trăsături sau chiar au dispărut. 

Astfel, de unde la data imigrării europenilor 
numărul băștinaşilor australieni era de circa un 
sfert de milion, astăzi n-au mai rămas decit a 
cincea parte din acest număr. 


TRIB, FRATRIE, TOTEM... 
RITUALURI PREISTORICE 


Trăind într-un mediu atît de ostil, în condiţiile 
unei izolări geografice aproape complete, departe 
de contactul cu lumea civilizată, negrii australieni 
duc o viaţă cu totul primitivă. Ei umblă mai mult 
goi, încingindu-și doar mijlocul cu un fel de briu, 
în care-și poartă diverse obiecte de trebuință. 
În sud, unde iernile sînt mai reci, obișnuiesc în 
acest sezon să-și acopere corpul cu blănuri de 
animale. 

Foarte frecvent se întilneşte la acești oameni 
tatuajul, pe braţe sau pe corp. Tot ca podoabă, 
cu ajutorul cerii de albine, cu cauciuc natural sau 
chiar cu sînge, își lipesc pe corp smocuri de pene, 

(CONTINUARE ÎN PAG. 199) 


Arabia Saudită se găsește In Asia și ocupă cea mai mare parte a Peninsulei Arabice şi o serie de insule 
litorale din Marea Roşie şi Golful Persic. Ea ocupă o suprafață de 2 253 000 kn? și numără o populație de circa 
7 milioane de locuitori, revenind în medie aproximativ 3 locuitori pe 1 km? Cea mai mare parte a teritoriului 
său are o altitudine variind între 500 şi 1 300 m, iar partea vestică și mai ales sud-vestică este muntoasă, unele 


virfuri, ca, de exemplu, Diebel-Razih, atingind o altitudine de 3 658 m. 
Clima țării este tropicală, în nord este subtropicală și pretutindeni, în afara litoralului, este continental 
excesivă, diferența de temperatură de la zi la noapte fiind de 35°, iar gerurile de —11*. Precipitaţiile sint aproape 


pretutindeni sub 100 mm anual. 


Vegetaţia e cea caracteristică pustiurilor și semipustiurilor, cu excepția oazelor, unde întilnim o vegetaţie 
arborescentă bogată (salcimul arab, curmalii etc.). Pe litoralul apusean al țării întilnim mari plantaţii de cafea, 


produsul cărora și-a ciştigat un mare renume. 


Populația stabilă este formată în principal din așa-numiții felahi, care locuiesc în bordeie şi au un nivel 
de viaţă foarte scăzut. Orezul, ceaiul și zahărul sint considerate produse alimentare de lux. 

Alături de ei se găsesc beduinii, adică «locuitori ai pustiului» care duc o viață nomadă. 

Capitala țării este orașul Er-Riyadh, situat în partea centrală a Peninsulei Arabice, în valea lui Vadi-Halif. 
Are o populație de peste 120 000 de locuitori. Djidda este unul dintre cele mai mari orașe ale Arabiei Saudite. 
Este situat pe litoralul Mării Roșii și numără peste 350 000 de locuitori. Este portul «orașului sfint» Mekka, 
care la rimdul lui are o populație de peste 200 000 de oameni. 

Medina, «oraşul prorocului», cu 45 000 de locuitori, este situat pe panta răsăriteană a unui masiv muntos, 


în partea de vest a țării. 


Ca formă de guvernămint Arabia Saudită este o monarhie absolută teocratică. Regele este şeful statului, 
care are o putere legislativă și executivă nelimitată. El este de asemenea şi imam, adică conducătorul religios 


și judecătorul suprem al statului. 


PELERINI DE PRETUTINDENI 


Arabia este patria islamismului. Musulmanii din 
lumea întreagă se întorc zilnic cu faţa spre Mekka, 
înclinîndu-se şi rugindu-se. Pentru a atinge sfinta 
sfintelor — legendara piatră neagră Kaaba —, cre- 
dincioşii fac călătorii de mii de kilometri. La marile 
sarbatori, în oraşul «stint», unae iocuiesc ceva mai 
bine de 200 000 de oameni, vin pînă la o jumătate 
de milion de pelerini; un imens oraş de corturi 
invadează văile seci (vadi) din împrejurimi, cu 
oameni care se manifestă gălăgios în mod oriental, 
pestrit și atractiv, manifestări care apoi se sting 
încet, încet, odată cu plecarea pelerinilor, lăsînd 
în urmă milioane şi milioane de arabi în condiţii 
mizere de viaţă. 

Închinîndu-se pietrei «Kaaba» şi sărutind acest 
meteorit crăpat, încins cu un brîu de argint, frumos 
ornamentat, care reprezintă așa-zisul munte sfint 

«Arafat», pelerinii se duc neapărat și la Medina. 
La Mekka Mahomed s-a născut, iar la Medina a 
murit, aici fiind şi mormîntul său. 

Nu de mult, un «păgin» a ajuns prin şiretlic la 
Mekka și pentru această faptă a fost condamnat la 
moarte. Astăzi, o asemenea faptă este pedepsită 
cu închisoare și grele amenzi bănești. Panouri 
speciale avertizează, în apropierea «locurilor sfin- 
te»: «Stai! zonă interzisă. Numai pentru mu- 
sulmani»! 


PETROLUL — CEA MAI MARE BOGĂȚIE 


Pelerinajul musulmanilor în aceste «locuri sfinte» 
reprezintă unul din izvoarele de completare a 
veniturilor Arabiei, ale marilor feudali locali. Dar 
numai o parte, căci majoritatea veniturilor se reali- 
zează de pe urma petrolului. Petrolul dă 4/5 din 
venitul naţional al Arabiei. Peninsula Arabiei de- 


1. Popas în pustiu al unei caravane și imense dune 
de nisip — peisaj caracteristic al Arabiei Saudite. 

2. Cămila, această corabie a deșertului. oferă și 
hrană stăpinului său. 


ține aproape jumătate din rezervele de petrol ale 
lumii capitaliste și o cincime din cantitățile extrase. 


In același timp, petrolul arab este foarte iettin. 
Debitul unei sonde în Arabia reprezintă în medie 
200 000 tone de petrol pe an, adică de citeva sute de 
ori mai mult decit în S.U.A. Petrolul se extrage de 
la o mică adincime, presiunea fiind aşa de mare 
încît nu sînt necesare instalații de pompare a pe- 
trolului. În acelaşi timp, mina de lucru arabă este 
extrem de ieftină. 

În general, petrolul arab costă societatea ame- 
ricană «Aramco» de 10 ori mai puțin decit petrolul 
exploatat în America şi este chiar de 2 ori mai 
ieftin decit cel venezuelian. 

Bogățiile petrolifere ar putea să asigure înflorirea 
puternică a Arabiei, cu condiţia ca ciștigurile rea- 
lizate să meargă într-adevăr în vistieria statului și 
sa fie repartizate echitabil întregi! populații. Dar 
ele merg în prezent în buzunarul fără fund al nume- 
roasei familii regale, al șeicilor mari și al celor mici 
etc. 


CÎTEVA ASPECTE DIN ORAȘE 


În capitală, la Er-Riyadh, în centru se remarcă 
palatul regal, care e îngropat într-o masă verde de 
pom! fructiferi şi ornamentali, pe cînd restul majo- 
rității clădirilor sînt mici și sărăcăcioase, făcute din 
pămînt, cu acoperișuri plate, pe care femeile fac 
gcspodărie, se joacă copiii, iar seara întreaga 
familie respiră cu plăcere aerul răcoros, după cel 
înăbușitor din timpul zilei. Orașul e foarte liniştit 
şi nu seamănă de loc cu o capitală. 

Un oraș mult mai animat este Djidda, cu străzile 
sale largi şi piețe mari, asfaltate, cu case mari, 
luminoase, construite din beton armat, care 
coboară sub formă de amfiteatru pină la nivelul 
apelor mării. 

La Djidda sint numeroase cocioabe, dar ele se 
găsesc de obicei la periferie, trăsătura specifică a 
orașului dind-o numeroasele vile luxoase ale bogă- 
tașilor autohtoni și străini. Fiecare vilă este încon- 
jurată de un zid înalt, are grădina sa, fintina sa, bazi- 
nul său. În camere există instalaţii de aer condi- 
ționat și climă artificială, ca și cele mai noi tipuri de 
trigidere. Tot aici sint covoare minunate, mese 

mici, cu picioarele strimbe. Modernismul occiden- 
tal se împletește în această țară cu tradiționalul 
fast oriental, huzurul şi diversitatea de culori. 

După cel de-al doilea război mondial, pe locul 
unui pustiu de piatră a fost construit un nou oraş 
numit Dahran. Apariţia sa se datorește întru totul 
existenței în subsol a petrolului, acest oraș deve- 
nind în prezent cel mai mare centru petrolifer al 
Arabiei. Mai departe, în orașul luxos, în case de 
pămînt şi în barăci insalubre stau muncitorii petro- 
liști arabi. Priciurile acestora sint ocupate în per- 
manenţă: la exploatări se lucrează în două schim- 
buri de cîte 12 ore: pleacă unul la muncă, iar patul 
său este ocupât de un al doilea care abia s-a 
întors de acolo. 

În Arabia cel mai de seamă mijloc de transport îl 
constituie conductele de petrol — dintre care cea 
mai însemnată este aceea care traversează întreaga 
peninsulă. Ea începe în zona exploatărilor de la 
Abkaika, traversează pustiurile arabe, teritoriile 
Iordaniei, Siriei și ale Libanului şi se termină în 
portul libanez Saida, intinzindu-se pe o lungime de 
aproape 2 000 km. Capacitatea acesteia este de 
cca. 18 milioane tone de petrol pe an. 

Şi totuși, dacă am omite existenţa citorva oraşe 
și localităţi în care se exploatează petrolul, Arabia 
se mai găsește încă în secolul al XV—XVl-lea. 


APA — UN BUN DE NEPREȚUIT 


Există imense suprafeţe lipsite de apă. Şeicii 
sînt mari proprietari de păminturi şi chiar de oa- 
meni: un pumn de orez sau o bucăţică de zahăr 
reprezintă pentru oamenii sărmani aproape o 
mană cerească. Referitor la această expresie, în 
numeroase locuri în pustiurile Arabiei Saudite se 


(CONTINUARE ÎN PAG. 199) 


1. Un minunat interior al moscheei Profetului din 
orașul Medina — adevărată operă de artă. 


2. Vederea unui sat arab de pe coasta răsăriteană 
a Mării Roșii. 

Toți apicultorii ştiu că albinele apreciază foarte 
mult siropul de zahăr sau apă îndulcită cu miere, în 
anumite perioade critice, pentru aşi completa 
proviziile uneori insuficiente, ori pentru a stimula 
pofta reginei. La o astfel de hrană «picată din cer» 
albinele fac mii de drumuri, pînă la ultima picătură 
de sirop. Apoi se liniştesc și nu mai revin decît după 
24 de ore foarte precis, nici mai devreme, nici mai 
tîrziu. Dacă le-am oferit hrană la ora 10 dimineaţa, 
ele revin după 24 de ore, deci la ora 10 dimineaţa, 
chiar dacă pe locul respectiv nu mai găsesc hrană. 
Dacă le puneţi hrană la intervale mai scurte, ele tot 
nu vin. Această precizie de «a se așeza la masă» 
are loc şi în condiţiile unei camere luminate arti- 
ficial şi cu temperatură constantă. Pentru a vedea 
care sînt factorii de care depinde comportamentul 
albinelor, obiceiul lor de a se hrăni la ora fixă şi în 
special pentru a se lămuri problema acestui ritm 
sau ciclu de 24 de ore s-au făcut diferite experienţe. 
Se punea întrebarea dacă acest ritm sau ciclu de 
24 de ore se păstrează între Europa și America, de 
exemplu, sau invers. Se putea afla dacă albinele 
poartă în ele înșile «ceasornicul», ori se ghidează 
după factori externi, cum ar fi, de pildă, rotația Pă- 
mîntului sau alte cauze. 

Astfel, albine dresate în America să mănînce la 
ora 14 trebuiau în mod normal să revină la masă la 
ora 14 a doua zi la Paris. Aceasta s-ar fi întimplat 


Cind este ora 14 la Paris, este ora 19 la New 
York. 

Un stup în care albinele sînt lu minate artificial 
a fost transportat de la Paris la New York , apoi 
de la New York la Paris. Știind că albinele au 
obiceiul de a lua masa la ora 14 la Paris, la ce oră 
au «luat masa» în timpul acestei călătorii? Pro- 
blemă de matematică? Mai curind de biologie! 


dacă «ceasul» lor ar fi fost reglat după soare sau 
dacă rotația Pămîntului ar fi avut asupra lor vreo 
influență. Precizăm că albinele cu care s-a făcut 
această experiență erau în stupi luminaţi artificial. 
Ele au revenit să se hrănească la Paris la ora 19, ceea 
ce corespunde cu ora 14 New York. Așadar, s-au 
comportat ca și cum ar fi avut un «ceas interior» și 
s-au prezentat la ora fixă! 

Experienţa s-a repetat şi în aer liber. Au fost 
transportate albine de la Davis, oraș din California, 
pînă la New York. Timp de 3 zile s-a urmărit ciclul 
acesta. De data aceasta, decalajul de timp reprezintă 
diferențele locale în alternanţa zi-noapte. «Ceasul 
intern» sau ritmul de 24 de ore, denumit endogen 
de către oamenii de știință, se bazează pe reflexul 
condiționat legat de hrană. Acest reflex condi- 
ţionat este bazat pe deschiderea stupului pentru a 
se pune hrana, însoţită de luminarea stupului, de 
mirosul siropului, de zgomotul roiului etc. Re- 
flexul acesta condiționat are aplicaţii practice. Este 
suficient să ridici capacul pentru a provoca intrarea 
unei mase numeroase de albine în recipient indife- 
rent de oră. Şi astfel se poate învinge acel ritm de 
24 de ore al albinelor. 

O dereglare a ceasornicului intern al albinelor? 
Nu, ca orice viețuitoare, şi albinele pot cădea în 
păcatul lăcomiei, cu toate că ceasornicul lor este 
de o remarcabilă precizie. 

Primăvara plantele se costumează sărbăto- 
rește pentru balul lor nupțial. Se împodobesc 
cu flori viu colorate și au parfumuri îmbietoare 
care atrag gizele. Fluturi jucăuşi costumaţi săr- 
bătorește umblă din floare în floare căutindu-și 
mireasa. Una dintre cele mai atrăgătoare parti- 
cipante este floarea bujorului. 

Mult îndrăgit și cultivat la noi în ţară, este po- 
menit în nenumărate comparații din vorbirea 
populară, în poezii, în cîntece. 

El este prezent nu numai în folclorul românesc, 
dar și în creațiile noastre literare și artistice. 

Eminescu îl imortalizează în «Luceafărul»: 

«Cu obrăjei ca doi bujori 
De rumeni, bată-i vina, 
Se furişează pinditor 
Privind la Cătălina». 

Îi găsim şi în opera lui Coşbuc, Delavrancea 
și în pictura lui Luchian ș.a. 

Bujorii, cunoscuţi în știință sub numele de 
Paeonia, fac parte dintr-o familie străveche de 
plante (Ranunculaceae sau Paeoniaceae) ce 
prezintă numeroase caractere de primitivitate 
în organizarea florală. Un lucru interesant este 
faptul că la floarea de bujor se poate explica 


alul nuptial al 

trecerea de la forma frunzelor verzi și reduse din 
partea superioară a tulpinelor la petalele viu co- 
lorate: roșii, galbene, roz, albe. Organele lor 
subterane (rizomi) îi fac plante perene, avind o 
durată pînă la 10 ani. Uneori, aceste gingaşe 
plante dau dovadă de o mare longevitate, atingînd 
virsta respectabilă de 100 de ani! Centenarii 
aceștia ar putea fi admiraţi chiar şi lingă cele mai 
tinere și frumoase flori. 

Se cunosc un număr de 33 specii de bujori 
răspindite în climatul temperat din Eurasia, ţările 
mediteraneene, mai puţin în America de Nord. 
Deși aparent foarte delicate, ele sînt rezistente 
la iernile geroase. La noi în ţară trăiesc un număr 
de 5 specii. Dintre acestea, 4 specii apar spontan, 
sălbatice, și numai una este mult cultivată cu 
diferite varietăți și forme. 

Bujorii sînt plante ierboase mari, uneori semi- 
arbuști cu creştere în tufă, care din punct de 
vedere botanic se deosebesc îndeosebi după 
forma și modul de divizare al frunzelor şi forma 
ronolelor, culoarea și mârimea. florilor şi alte 
particularități. 

Ei au apărut în flora țării noastre din țările su- 
dice şi sud-estice mai calde, și anume unele 


Bujorul românesc (Paeonia peregrina var. romanica) imbujorează poienile și marginea dumbrăvilor din 


sudul țării. 


Bujorul de stepă (Paeonia tenuifolia) este sporadic 
mai cu seamă prin Dobrogea. În Ardeal s-a păstrat 
doar în rezervația de la Zan, creată anume pentru el. 


provin din țările mediteraneene, din Peninsula 
Balcanică, altele din stepele Ucrainei, din Cri- 
meea și Caucaz. 

lată de ce bujorii sălbatici se găsesc mai ales 
în regiunile din sudul și sud-estul țării: Banat, 
Oltenia, București, Ploiești, Galaţi, Dobrogea, 
mai rareori în regiunile lași și Cluj. Bujorii pre- 
feră coastele însorite de pe coline și dealuri, 
poienile, tufișurile, dumbrăvile și pădurile rărite 
ori marginea acestora. 

Aceste plante au fost introduse de mult în 
cultură prin anumite forme sălbatice. Din acestea 
s-au obținut ulterior diferite varietăți horticole, 
soiuri şi hibrizi de bujor, mult cultivate azi în 
parcuri și grădini. Ele capătă din ce în ce o va- 
loare tot mai mare, horticolă și peisagistică, îm- 
podobind grădinile și spaţiile verzi ale oraşelor 
și satelor noastre. 

Bujorul comun (Paeonia officinalis), cu florile 
mari roşii — violet — purpurii— roze sau albe, 
simple sau bătute, este mult cultivat și la noi. 
În Europa, planta a început a fi cultivată mai întîi 
în grădinile castelelor feudale cam după anul 


1200, după care o aflăm apoi introdusă la diferite. 


popoare, în ţările în care climatul permite cul- 
tura sa. La noi, această plantă a pătruns mai 
tîrziu, și anume, așa cum am arătat, din partea 
de sud, acum citeva secole. 

În antichitate, acest bujor era cunoscut ca 
plantă medicinală încă de către Theophrast, 
Dioscorides, Hippocrates etc. Şi astăzi în me- 
dicina populară ca şi în cea științifică se folosesc 
rizomii şi frunzele de la această plantă pentru 


extragerea unor substanțe ce se recomandă în 
diferite afecțiuni renale, gastrice ca şi împotriva 
epilepsiei. Petalele uscate sînt folosite adeseori 
la colorarea ceaiurilor sau ca surogat. 

Dintre speciile sălbatice ce cresc şi la noi, unele 
au fost frecvent transplantate din locul lor natu- 
ral de creştere în grădinile din satele și comunele 
apropiate. Astfel s-a introdus în cultură pe alocuri 
și bujorul românesc (Paeonia peregrina var.ro- 
manica), cu flori mari şi roşii ca sîngele, descris 
pentru prima dată în ştiinţă de marele nostru 
botanist prof. dr. D. Brindză. Această plantă 
crește azi sporadic în regiunile Dobrogea și 
Galaţi. Acelaşi lucru s-a făcut adeseori și cu 
bujorul cu frunze înguste (Paeonia tenuifolia), 
element de stepă și relict al vegetației postgla- 
ciare, rar în regiunile Dobrogea, Oltenia și Cluj. 
Din această cauză, ca și datorită recoltării abu- 
zive în timpul înfloririi acestor două specii, ele 
au fost distruse în mare parte și amenințate să 
dispară. Astăzi sînt puse sub ocrotirea legii, 
fiind declarate plante — monumente ale naturii — 
în patria noastră. 

lată de ce este bine să le cunoaștem și să con- 
tribuim cu toții la ocrotirea lor în staţiunile din 
țară în care s-au mai păstrat, dată fiind valoarea 
lor științifică, documentară în istoria florei şi 
vegetației patriei. 

Alte specii sălbatice (spontane) de bujor cresc 
în Banat (Paeonia corallina), cu foliolele late și 
seminţele roșii ca de corali, sau numai în stațiuni 
rare din regiunile Ploiești și Oltenia (Paeonia 
triternata), cu foliolele aproape rotunde. 

În afară de bujorul comun, mai sînt cultivate şi 
alte varietăţi, în scopul înfrumuseţării parcurilor. 
Foarte apreciat este bujorul cu flori albe, originar 
din Japonia, China și Siberia, care ţine floarea 
40—55 de zile! 

Bujorii se înmulțesc prin seminţe, marcotaj, 
butaşi de tulpină, altoire, iar cultura lor se face 
respectind o anumită tehnică horticolă. 

Respectarea acestor măsuri, ca şi combaterea 
unor dăwnători și boli, 
permit prelungirea cu 
cca. 10 zil a duratei 
înfloririi la anumite spe- 
cii, varietăți și soiuri a- 
meliorate. 

Variația mare în cu- 
lori, frumusețea deose- 
bită a florilor de bujor, 
înflorirea timpurie a spe- 
ciilor spontane și a celor 
cultivate dau grădinilor 
un farmec deosebit. 
Specii de bujori din flora 
țării, ca și unele specii 
exotice sînt cultivate și 
în scopuri științifice şi 
instructive în grădinile 
botanice din țară. 

Fie că este cultivat 
pentru studii, în scop de- 
corativ, bujorul, în între- 
cerea lui cu jarul florilor 
de trandafir, aduce o 
notă aparte în simfonia 
primăverii. 


CEL MAI LUNG 


Ing. ILEANA SUCIU 


În ultimele zile ale anului 1965 a fost dat în 
folosință cel mai lung pod din Europa. Deși lun- 
gimea totală depășește 5 km, el a fost construit 
într-un timp record de numai 2 ani și jumătate. 
Reunind provincia Zeeland (Olanda) cu restul 
țării, podul, împreună cu autostrăzile aferente, 
aduce o importantă reducere a traseului auto- 
străzii Paris—Rotterdam. 

Conceput ca o replică europeană a celebrului 
pod de la Maracaibo (Venezuela), realizarea aces- 
tui pod gigantic a fost posibilă numai datorită 
executării integral din prefabricate. Cantităţile 
de oțel, ciment, nisip și agregate puse în operă 
au totalizat 300 000 de tone. 

Cu toată importanța cheltuielilor necesare 
pentru terminarea construcției, s-a calculat că 
acestea vor fi amortizate în decurs de 14 ani, prin 
perceperea unei taxe obligatorii pentru trecerea 
fiecărui autovehicul. Întrucît pentru anul 1966 se 
prevede că traficul va atinge deja 1 000 000 de 
autovehicule, iar pînă în anul 1978 va depăși 
2 500 000, se consideră că în 1980, cînd va fi dat 
în folosință marele baraj menit să dubleze podul, 
construcţia va fi amortizată în întregime. 

Pentru asigurarea rapidității execuţiei, în ime- 
diata vecinătate a amplasamentutui podului a fost 
amenajată o fabrică de prefabricate, de unde ele- 
mentele gata fabricate au fost transportate pe 
mare pînă la șantier cu ajutorul celei mai mari 
macarale plutitoare a Olandei. 

Cei 52 de piloni ai podului — variind între 25 
și 50 m înălțime, în funcție de adincimile diferite 
ale fundului mării — au fost realizaţi din cîte 3 
piloţi, alcătuiți din mai multe tronsoane prefabri- 
cate, îmbinate între ele prin precomprimare. 
Pentru a asigura o stabilitate mărită pilonilor, 
fiecare pilot de 4,25 m diametru a fost umplut 
cu beton pe o înălțime de 6 m, aceasta alcătuind 
fundaţia propriu-zisă a fiecărui pilot. 

Porţiunile de tablier cuprinse între doi piloni 
succesivi sint alcătuite din cite 12 elemente 
diferite, fapt care asigură totuși un minimum 
de reutilizare de 52 de ori fiecărui tipar. 

Tehnologia executării podului a fost simplă: 
deasupra celor 3 piloți aduși și scufundaţi cu 
macaraua plutitoare chiar pe amplasamentul 
definitiv al pilonilor podului a fost adus cu vasele 
în timpul fluxului cîte un cheson de 390 de tone 


